text:
Mi ta hopi kontentu, mi a gosa un bòl
Mi ta mas kontentu ainda, di por a honra e tanta nan.
Divinia tabata master, y e banda tabata kampion.
Haletje ku Shanty a hasi un bon trabou.
Gia tambe a kordiná bon ku su shòrt chikí.
Mi kier yama Gia danki pa su “gift away” nan.
Dado momento e fotógrafo a manera kor’é kabes di gai.
E lugá tabata yen di Paparazi, anto dado momento nan a bai para dilanti di e fotógrafo ofisial.
E fotógrafo ta un mener amabel ku mi por rekomendá tur hende.
Hopi kreativo, e hende nan tabata ku e t Shirt.
Hòfi tabata yen baby, peuter, kleuter, tiener, y esnan di mas edat, y nan tur a forma “One Big Happy Family”.
Esnan ku problema ku salú a disidí, ku nan no ta keda afó. Hopi great.
Esnan na Hulanda tambe tabata pendiente, love you all folks
Mi no sa kon e kuminda nan, ni e snacks nan ni bolo tabata smak.
E emoshon nan a yena mi stoma.
Ta e bitter nan so mi sa kon nan tabata smak
Segun ami, ku mi a balia zumba bon, pero kisas e video lo bisa mi otro kos.
2 hende a zeg af delantá, anto ayera mes ta 3 hende no a bini Victor, Hensley y Laika.
Mi a haña hopi jammer di Victor, pasobra tur hende tabata ke konosé.
E slide show riba big screen a kai afó, pasobra e photoshoot a kaba den kareda di 2 or,
anto mi mester a sigui ku “Bomba band”, pero mi ta bai traha un álbum riba website ku e pics nan pa famia so wak.
Despues mi por pasa nan riba cd pa esnan ku no tin akseso na Internet
E ayudante nan a traha duru, mi ta hopi agradesido na nan.
Aki ratu mi ta bini bek, ta hopi kos a pasa, mi no a kaba di pone nan riba un rij, den mi mente ainda.
To be continued..................
Salu2
Nima


c: text/html

text:
Gobierno no a duna ningun OK ainda pa WEB subi tarifa
Aunke WEB ta purba na spanta pueblo…
ORANJESTAD (AAN): Varios hende a keda sorprendi cu e ‘revelacion’ di WEB Aruba NV riba Diamars atardi! Nan ta spanta pueblo, bisando cu e chens ta grandi cu Tarifa di Awa y Coriente lo “por” aumenta atrobe na Juli. Tur esey a worde haci, mientras cu ningun OK a worde duna door di Gobierno ainda entorno e aumento ey! WEB ta bisa, cu esaki tin di haber cu e aumento di prijs di fuel oil riba mercado internacional desde e ultimo calculacion di tarifa.
Pero esnan cu ta siguiendo noticia di Merca, por mira con combustible su tarifa ta bahando mas y mas. Algun hende hasta ta pronostica, cu otro luna, prijs di combustible na Aruba lo baha mas aun.
Na April WEB Aruba NV a comunica un aumento di tarifa di awa y coriente. Actualmente WEB ta haye atrobe ta evalua un aumento di tarifa. Desde e ultimo calculacion di tarifa e prijs di fuel oil riba mercado internacional a sigui aumenta. Pa e calculo di aumento di tarifa na April a haci uso di un prijs di fuel oil di US$ 93.00 pa bari.
WEB ta bisa, cu for di luna di april te cu awor e prijs di fuel oil a sigui subi y te hasta pa mayoria di e temporada aki tabata riba $100. Esaki a causa cu e costo real di produccion di awa y coriente tabata bastante mas halto cu locual lo por ser genera na entrada resultando den un perdida pa WEB. Si acaso esaki lo tabata pa un temporada cortico lo no ta problema y WEB lo por a aborba esaki. Pero mirando cu WEB ta den e situacion aki pa bastante tempo caba e compania no por sigui absorba e perdidanan aki mas.
Ta asina cu un di e requisitonan importante di e institucionnan financiero ta cu WEB mester mantene su mes financieramente sano. Pesey e maneho financiero di WEB ta un responsibilidad sumamente grandi y aunke un aumento di prijs na e momentonan aki no ta desea, e situacion financiero di WEB no ta permiti pa absorba mas.
WEB ta vigila e prijs di Fuel Oil diariamente pero mirando e situacion actual di WEB y e prijs di Fuel Oil riba mercado internacional e probabilidad ta grandi cu entrante dia 1 di juli tarifa di awa y coriente lo mester subi. Gerencia di WEB ta bon na altura cu aumento di tarifa di awa y coriente no ta un tema popular.
“Di otro banda gerencia ta responsabel pa e continuidad di e compania y e suministro di awa y coriente y no por djis keda absorba e extra gastonan aki mas. Ta pesey, gerencia di WEB kier a haci un apelacion fuerte na un y tur pa sea conciente y usa awa y coriente responsablemente pa preveni cu ta haya un cuenta halto den e lunanan venidero,” segun nan boletin.
DIARIO a tuma nota, cu pueblo no a keda hopi contento cu e revelacion aki di WEB Aruba NV. Es mas, den seno di Gobierno tampoco nan no a keda contento. Pasobra ta parce cu kier crea panico den un situacion ya caba dificil. Pa colmo esaki ta bin apenas un par di siman despues cu tabatin un manifestacion relaciona cu asunto di tarifa halto di awa y coriente riba e isla.
Kico pa haci anto? Ya caba tin hende cu ta keda cu cartera ‘bashi’ mey-mey di luna. Pues unico recurso ta pa hala faha mara aun mas, y spera cu por pasa trankil den e dificultad economico aki.
Mientras tanto, na Merca por nota cu e prijs di gasolin ta sigui baha tog y automobilistanan ta hayando alivio cu esaki.
Na Aruba mes, e prijs di Gasolin y Diesel actual pa chofernan lo keda valido ainda te cu dia 12 di Juli 2011. Pasobra ta te riba Diaranzon 13 di Juli 2011 (esta 14 dia mas pa bay) lo anuncia si acaso prijs di gasolin lo subi of baha.
WEB ta adverti, siendo cu Gobierno no a duna OK ainda. Pues tin chens cu e OK ey lo no bin tampoco, y na final ta WEB Aruba NV mes lo tin di bay absorba tur cos.

robotstxt: allowed

filter: keep


text:
Montana
Montana (State of Montana) ta un di e sinkuenta (50) estadonan di e pais Estadonan Uni di Merka , i tin un populashon di 967,440. E kapital di Montana ta Helena. E parti wést di e estado ta kubri dòr di varios kadena montañosa ku ta duna e estado aki su nomber dirigi for di e nomber spaño pa sero montaña.
Montana tin varios nomber, mayoria di nan inofficial. Por ehempel "The Treasure State"(pap.estado di tesoro) anto "Big Sky Country,"(pap.:pais ku shelu grandi). Tambe e tin varios slogan inkluendo "Land of the Shining Mountains,"(pap.terra di serunan brillante) anto mas recien, "The Last Best Place."(e delaster luga mihó. E estado ta e di 4 mas grandi den superficio i e di 44 den poblashon. P'esei e tin e di 3 desidat mas chikitu na estadonan Uni. Su ekonomia ta basá primeramente riba kuido di bestia, plantashon di trigo, crudo anto karbón den oeste i palú, turismo anto eskevashon di piedra na parti wést. Millones di turista pa aña ta bishita e parkenan di glacier national park i [[Yellowstone national park. Ku ta trese hopi turismo na e estado.
Geografia[editá | edit source]
Ku un area di tera di 381,087 KM kuadrado, e estado ta e di 4 mas grandi den estadonan uni despues di Alaska,Teksas i California. E estado ta gréns na e pais di Canada na nort na parti oeste e ta gréns e estadonan di North dakota anto South Dakota, na parti suit Wyoming i parti suitwést ta keda e estado di Idaho
E topografia di e estado ta hopi defersika, e ta di splits den 3 region, parti west i parti oeste. Montana ta konose pa su seronan den e region west ku ta pertenesé na e kadena montañosa di Rocky Mountians. Ongeveer 60% di e estado ta plat. Billings ta e stat mas grandi di Montana.
Flora[editá | edit source]
Vegetasion di e estado ta inklui varios mata konifra. Mondi ta kubri ongeveer 25% di e estado su superficie
Billings ta e stat mas grandi di Montana.


text:
Prostat
Prostat ta un klir den kurpa di hende hòmber. Prostat ta den parti abou di barika, e ta lora rònt di e tubo di orina. Ora un hende hòmber ehakulá, su simia ta sali den e líkido ku e prostat ta produsí. Por kousa problema di orinamentu ora e prostat krese òf bira grandi.
Ta konsehabel pa un hende hòmber ku a kumpli 50 aña hasi un chèkòp, ku ta inkluí un èksamen rektal, serka su dòkter un biaha pa aña. Ora un prostat hincha òf krese no ta probabel ku e kousa ta un kanser; mayoria di bia e kousa ta benigno.


text:
Den reunion publico tocante hospital drs. Wyatt-Ras a haci varios pregunta
ORANJESTAD (AAN): Diahuebs durante reunion publico den Parlamento tratando e topico di renobacion y ampliacion di nos hospital, Minister di Salud, dr. Alex Schwengle, a duna un presentacion na comienso di reunion.
Durante e reunion aki Mervin Wyatt-Ras a trese padilanti cu renobacion y expansion di nos hospital ta uno necesario. Ora bo cana den hospital bo ta por mira cu ela bai atras y ta anticua. Ta di importancia cu ora nos hendenan bira malo nan por ta garantisa di haya calidad halto di cuido den un edificio adecua.
E proceso a inicia na 2011 na momento cu SOGA a ser aserca dor di gobierno pa por prepara y carga e proyecto.
A forma un Steering Committee, consistiendo di Stichting Onroerend Goed Aruba (SOGA), Aruban Investment Bank (AIB), Hospital, gobierno y diferente profesionalnan pa por haci e trabou. A firma un MOU cu gobierno. A prepara un programa cu rekisitonan. A busca un architect y a fiha prijs pa huur na vierkante meters pa un periodo di 25 anja.
Den parlamento a aproba e apoderacion pa gobierno por pasa e tereno.
E forma di traha aki no ta stranjo sino conoci cu ya a tuma lugar pa cu construccion di tres edificio durante gobernacion di MEP. Asina na 2008 a finalisa construccion e edificio di Belfin (9.5 mln), edificio INFRA (17.2 mln) y ATA cu Raad van Advies (5.2 mln.). E tempo ey no tabatin critica.
Un cantidad di 23 compania a bid y a keda cu 3 compania finalmente. Di cual un di nan a cancela ora cu mester a tuma decision. Mester a dicidi entre un compania frances y un compania Spanjo-Americano. Y e compania Bermello and Arellano a gana e bid.
Segun Wyatt-Ras na varios ocasion Parlamento den diferente setting a haya informacion for di e profesionalnan tocante renobacion y ampliacion di hospital, pero miembronan di fraccion di MEP cu no ta presenta na reunion despues di tabata de un winterslaap de pronto a lanta foi sonja y kier haci como sifuera nan no a ricibi informacion y kier tilda profesionalnan cu ta haci e trabou di corupcion. Esaki no ta e forma corecto pa cuestiona e asunto, segun e parlamentario.
Wyatt-Ras a haci diferente pregunta na minister:
Si minister por a splica un biaha mas e proceso di scoring? Con a skohe for di e tres ultimo companianan esun mihor?
Dicon den promer instante e operatie kamer no tabata den planning y awor esaki si?
Tin un deadline den maart y ta parse cu tempo ta hunga un rol pa yega na un decision pa renoba e salanan di operacion. Minister a splica cu entre otro mirando e deadline ta importante pa mantene e mesun contratista.
Kico te e desventaha di mas grandi si un otro compania hacie?
Cuanto tempo un proceso di destaho nobo lo tuma?
Den caso renobacion lo keda para ki consecuencia esaki lo tin cune pa e trahadornan di contratista y e pago cu gobierno mester haci?
E parlamentario a sigui puntra si gobierno a yega na un acuerdo caba cu Hospital pa loke ta trata renobacion di sala di operacion?
Tambe e rol di IMSAN pa tanten por haci operacionnan?
Wyatt-Ras a trese padilanti cu ta di importancia tambe cu banda di ta papia di placa y di con pa score y bidding ta importante pa papia di e forma cu ta atende e patient. E dunador di cuido mester bai fungi como un partner di e patient den su recuperacion. Ela menciona alavez cu tin hopi cambio den salubridad. Tin leynan cu a keda aproba na un forma unanime den Parlamento cu lo duna minister sosten den su trabou di control di calidad. E rol di inspeccion a bira mas prominente. Calidad a ser fortifica dor di e hecho cu patientnan por duna keho ora di malpractice y cu nan mester haya contesta despues di 6 siman cu duna keho.
Dor di e ley di BIG profesionalnan a haya e garantia di ser poni responsable pa e trabou cu nan ta haci y tambe a ser garantisa cu nan ta haya upgrading pa asina nan por sigui progresa den nan trabou.
Wyatt-Ras ta haya interesante tambe e proceso cu ta tumando lugar na San Nicolas IMSAN unda lo kier desaroya un centro ocologico eynan y interesante ta cu durante un recorrido por a tuma nota alavez di salanan cu por ser drecha pa operacion. Aki Wyatt-Ras a puntra si e posibilidad ta existi pa uza e salanan di operacion di IMSAN tanten.
Wyatt-Ras a trese padilanti cu prevencion ta mihor cu lamenta y a menciona e bus di salud y cu lo mester sigui traha riba prevencion y tambe e aumento di trabou den eerste lijn pa nos grandinan. Na final di primera tanda presidente di Parlamento a schors e reunion pa gobierno por bin cu un propuesta concreto pa loke ta trata renobacion di e salanan di opereracion


text:
Oficinanan auxiliar den barionan tey pa duna servicio
Congestionamento na oficina di Censo na Playa no ta necesario
ORANJESTAD (AAN): Na momento cu Gabinete Mike Eman a tuma rienda di gobernacion di e pais aki, diferente decision a keda tuma con mehora servicionan publico pa e comunidad aki.
Censo na Oranjestad tabata un di e oficinanan di gobierno di cua tabatin masha keho mes. Filanan largo di hende ta warda den solo cayente pa worde yuda. Un situacion tenso. Den e prome periodo di gobernacion Prome Minister Eman a haci un bishita na Censo pa e mira pa su mes con e situacion tabata. Mesora el a reuni cu tanto e hefe di e departamento di Censo señora Luydens como e director di DIA sr. de Cuba pa yega na un consensus pa rapidamente cuminsa haci mas uso di e hulpbestuurkantoornan rond di Aruba pa di e forma aki alivia e situacion na Playa. Un comision a keda institui y tur enfoke tabata riba un solucion. E solucion a bin.
OFICINANAN AUXILIAR DI CENSO A WORDE HABRI
Na fin di luna di mei aña pasa e hulpbestuurkantoor na Savaneta e keda habri pa ofrece servicio adicional, aparte di por paga cuentanan di telefon, awa, coriente y FCCA.
Prome Minister Eman na e ocasion ey a bisa lo siguiente “E meta ta pa mehora y trece e servicionan adicional den e barionan pa haci’e mas facil pa e habitantenan, en particular nos grandinan, pa nan por obtene e documentonan cu nan mester, pa nan por haci diferente tramite y tambe pa alivia e presion cu tin riba e oficina di Censo na Playa”.
Despues di Savaneta e oficina auxiliar na San Nicolas a worde habri, sigui pa esun di Sta. Cruz, Paradera y finalmente esun di Noord.
SERVICIONAN ADICIONAL DUNA NA E HULPBESTUURKANTOORNAN
E departamento di DIA a percura pa e trabao di automatisacion. Asina e oficinanan den e barionan tin contacto directo cu e Oficina di Censo principal na Playa. Esaki ta percura cu cierto documento cu antes tabata obtenibel na Playa so, awor ta worde duna na e hulpbestuurkantoornan den e barionan tambe.
Cinco documento pa ta exacto. Nan ta e extracto di Registro Civil (e papel di 5 Florin), formulario pa por haya prueba di bon conducta, Atestatae de Vita (un comprobante a cu un hende ta na bida, den caso p.e. pa cobra pensioen) y papel pa haya abogado liber. Tambe papel pa haci peticion pa onderstand.
FILANAN LARGO NA CENSO ORANJESTAD POR WORDE PREVENI
A resulta awor cu apesar di e oficinanan auxiliar den barionan, ainda tin filanan largo di hende na Censo na Oranjestad. Haciendo un investigacion den e ultimo simannan a bin resulta cu pa dia tin mas o menos 200 peticion pa un di e documentonan cu ta worde ofrece na e oficinanan den e barionan rond Aruba.
Esaki ta un cantidad masha halto mes cu facilmente por worde evita.
Hendenan ta warda oranan largo pa un documento cu nan por haya den 15 minuut sea na Savaneta, Noord, Paradera, San Nicolas of Sta.Cruz. Gobierno kier pa tur hende ta consciente cu e servicio tey cerca di cas mes. E oficina tey, e servicio tey y tempo di tur hende ta balioso. Ban haci uso di e servicio cu ta worde duna na e oficinanan auxiliar den nos bario.


text:
Analisis politico
Di paden di MEP
Den MEP tabatin falta di seriedad, honestidad, sinceridad y liderazgo ta palabranan di Holmo Henriquez persona cu a keda warda su number ariba lista di MEP pa oranan largo sinta dilanti di e camaranan di television. Mescos cu Arondino Croes a splica un paar di dia pasa Holmo tambe a bin enfatiza cu ningun momento e waya di Evelyn a worde discuti den partido. E a declara cu di un principio e a bisa den prensa cu MEP no a haci ningun estudio debido di e waya di Colombia pa Aruba y nunca e waya aki a worde discuti of menciona durante e tempo cu e tabata den partido.
Ta despues cu e a sali for di partido pasobra no tabatin ningun forma di liderazgo y tampoco seriedad den partido e lider di MEP a dicidi di bay tira algo ariba mesa pa usa como cabay di campaña. Pues gaña pueblo algo cu nunca lo worde realiza.
Segun Holmo e a trece padilanti cu un partido politico mester traha na bienestar di pueblo y no na interes di partido y pio ainda na interes di gran parti di famia. E falta di honestidad, sinceridad y liderazgo di e lider a pone cu e a bandona partido. Segun Holmo den su declaracion e hecho cu a pone candidatonan cu pasado scur ariba lista a caba di pone MEP cay.
Tur esakinan ta palabranan di Holmo Henriquez den prensa ayera. E ta un prueba cu den MEP tin problema serio cu liderazgo di Evelyn y ta parce cu lo no dura largo cu hasta su tata lo yega na e conclusion cu ta basta y bisa Evelyn pa bandonalugar. No cu loke un washi washi manera Holmo Henriquez ta papiando awe tin mucho peso pasobra den e mesun declaracion e ta yora cu Evelyn a lage for di lista. Kier meen cu di antemano Holmo tabata sa masha bon cu den MEP e propio interes ta mas importante cu e inters di pueblo.
E tabata sa esaki masha bon pero e kier a bay ariba lista toch. Ta awo cu Evelyn a tume haci kens e ta bin keha ariba e maldadnan di Evelyn y MEP. Tipico mentalidad di MEP. Holmo ta mustra mundo den su declaracion di ayera hustamente con e mentalidad di e dirigentenan di MEP ta traha. Holmo tabata un MEP fanatico na caminda pa bay ariba lista. E tabata sa bon bon kende y kico MEP ta.
No ta despues cu Evelyn a tume haci sokete e a bin sa cu Evelyn no ta sincero, no ta honesto y cu ta henter su famia a haya miyones di placa di pueblo. E tabata sa tambe pa hopi tempo caba cu Evelyn no tabata un lider. Señor Holmo Henriquez manera e ta yama su mes den su declaracion tabata sa tur esaki y asina mes a roga pa bay ariba lista di MEP. Tipico mentalidad di MEP. Nos no tin duda cu Holmo awe ta honesto ora e saca tur e sushinan di MEP. Loke ta tipifica e mentalidad di MEP di Holmo ta e hecho cu e tabata completamente di acuerdo cu tur loke MEP a haci contra nos pueblo pa hopi aña largo y asina mes hasta a yora cu Evelyn pa pone ariba lista di MEP. Ta awo cu Evelyn a pone pasa pa payaso e ta bin cu tur su sabiduria.
Pa Evelyn e situacion aki ta un mas cu a sali for di su partido y aunke berdad un washi washi e ta discribi si con cosnan ta bay den MEP y cu ta parce cu por lo pronto lo no bin cambio den e direccion aki. Evelyn probablemente ta sini su mes alivia cu e no a pone Holmo ariba sus lista pero esaki no ta kita cu declaracionnan manera di Arondino y Holmo ta haci hopi daño pasobra nan ta trece pafo loke di berdad ta sosode den MEP. Berdad tin un falta total cerca dirigentenan di MEP di honestidad y sinceridad. No cu esaki tabata un problema ni pa Arondino ni pa Holmo. Ta ora cu nan no a haya loke nan tabata desea den MEP diripiente nan ta bira santo y ta critica MEP su falta total di integridad cu ya pa hopi aña no ta existi den MEP.


text:
Bin Cu Bo Ideanan Encuanto Actividad Di Boto Miniatura
ORANJESTAD (AAN): Fundacion Rancho a worde funda dia 20 di april 2010 cu e meta di conserva/proteha e Historia Social Cultural di e bario di Rancho. Manera e arte di Piscamento, trahamento di Boto di Piscado, pustamento di Boto di Piscado y tambe e trahamento y pustamento di e Boto Miniatura.
Cual porcierto a bira un Actividat Social masha grandi y masha bunita mes. Cu awendia ainda ta worde practica y no solamente aki na Aruba, pero na nos hermana islanan tambe. Pues e ta parti di un Historia cu ta mara e tres islanan cu sa partisipa activamente na actividatnan cu cada un di nan sa organiza.
Ta intencion di Fundacion Rancho pa duna un man na e organizacionan existente aki na Aruba. Pa asina hunto nos traha na engrandece fortalece y mantene e Historia di trahamento y pustamento di Boto Miniatura.
Pa esmotibo Fundacion Rancho kier organiza huntu cu tur esnan den e mundo di Boto Miniatura un careda den e Bahia di Waf Chikito(Schoenerhaven). Pa asina nos tur traha hunto na re-biba e area di Schoenerhaven back, manera tabata e caso den pasado. Pues ta e intencion pa tin un careda Nacional dia 25 di Januari 2011, den bahia di Schoenerhaven. Pa asina nos prepara pa un actividat Internacional pa 18 di Maart 2011, cual porcierto ta desea di por hacie den e bahia tambe.
Pues ta haci un peticion na un y tur pa duna nan sugerencia y critica den forma di un Dialogo, pa asina nos por yega na organiza un actividat cual tur hende lo bay keda contento cu ne. Tambe e intencion mas grandi ta, e Union y pa e actividat di 18 di maart, bira no solamente un actividat di pustamento di Boto Miniatura. E intencion ta pa tur tres isla trece e Historia di Boto Miniatura den nan contexto.
Fundacion Rancho kier a haci un yamada na Voluntarionan cu kier forma parti di E comicion cu lo bay traha pa asina nos logra di tin e actividatnan aki realisa. Pa pone bo mes disponibel y pa mas informacion, por hacie via mail di stichtingrancho@live.com


text:
Paga “Bon” Tino cu Malesanan Transmiti Sexualmente
ORANJESTAD (AAN): Durante temporada di Carnaval tin hopi mal comportacion. Uzo di alcohol sin paga tino y relacion sexual sin proteccion ta algo cu ta pasa cu frecuencia den e temporada aki. Ta p’esey Departamento di Salud Publico kier enfoca awe riba Malesanan Transmiti Sexualmente (MTS). MTS ta un di e consecuencianan di tene relacion sexual sin proteccion. MTS ta algo serio cu mester di tratamento medico. Sin tratamento medico un MTS por causa dolor, sufrimento y hasta morto.
MTS por afecta e hende homber y hende muhe su habilidad pa tin yiu den futuro. Na Aruba mas hende homber den edad di 25-44 aña ta keda afecta pa Syfilis, mientras hende muhe ta esunnan mas cu ta keda afecta pa Chlamydia.
Algun MTS ta curabel y otro no. Malesa Transmiti Sexualmente manera Gonorea (drip), Syfilis, Chlamydia y otro secrecion abnormal ta curabel. Otro MTS manera Herpes tin remedi pa control’e, pero no por cur’e.
Pa Hepatitis B y fret venerico por haya vacuna contra esakinan, pero si bo haya un di nan no tin cura p’e. HIV tambe ainda no tin cura p’e, pero por tene bou control pa basta tempo uzando remedi. Awendia ta considera HIV un malesa cronico aunke ainda uno transmitibel.
Proteha bo mes contra MTS door di:
Abstene: No tene relacion sexual.
Conoce bo partner bon prome di tin relacion sexual.
Tin relacion sexual cu un solo partner cu no tin MTS.
Uza condom, cada biaha cu bo tin relacion sexual.
Detecta un MTS trempan ta e miho proteccion pa bo mes y bo pareha.
E sintomanan di MTS ta:
Secrecion geel, blanco, diki of awa saliendo di e organo sexual femenino of masculino, cu holo cu no ta normal.
Ulcera of abces na e area genital of anal cu no ta haci dolor.
Grawatamento, rash doloroso of herida na e area genital of anal.
Dolor of kimamento na e area genital of anal na momento cu bo orina.
Cerca hende muhe, dolor durante relacion sexual.
Fret of rash abnormal na e area genital of anal.
Si bo ta sospecha cu bo por tin un MTS, bay cerca bo dokter di cas inmediatamente pa asistencia medico y pa evita di pega otro persona. Pa mas informacion tuma contacto cu Seccion Malesanan Contagioso na Departamento di Salud Publico telefon 522-4200.


text:
Cumpleaños Dialuna 03 Januari 2011
Diabierna cu a pasa tabata di fiesta e chik mes mes…yezzz guyzz it’s Carolina’s B-day…pabien ta bin di parti su momz Lucia & su dadz Jairo…tmb di su sisje Rashel & last but not least hugs & kisses di su tanchi stima Zindia…cu ta manda bise corda ta 17 aña so ba haci.. anto btw ba haya bo regalo kba so no pensa mes di bin pidi atrobe…anto enjoy bo sponge bob boekje…hihi. Love uuu a lot..muah.
Hiep Hiep Hoereeee ta bay pa Carolina kende Diabierna a cumpli aña… Pabien ta bin di parti turrr su friendsnan cu ta 2 much 2 mention tmb hopi pabien ta bin di su mom & dad..i su sis cu ta mande un macuto di brasa cu sunchi.
Enjoy ur day..& ns ta bin come bolo…so be prepared!!!!
Dia 1 di january a kumpli 10 aña e dolor di kabes di su mama i e prencess di su tata Yeps nada menos i nada mas ku Imigine Ignacio a e ta hja pabien di su mama Olivia su tata Juameth di su rumanan su oma i opa di pariba i di su oma di pabou pabien tambe di parti di su omo nan Andre i Markwin i di su prima Iyailah.tambe pabien di su oma grandi pabien tambe di su papiamento speaking family i su english speaking family sin lubida su madrina na aruba i esun ku ta na kikkerland tambe di su padrinonan. Nos tur ta desea Imigine hopi aña mas di bida ku hopi bendishon di dios salus sabiduria amor i felisidat.
Happy Birthday to my not so little babygirl may u be blessed abundantly with good health Diasabra nos a canta happy birthday pa e pricess di lago heights ku a bira tur un dams e ta hja pabien di su mama Olivia su tata juameth i jurisa su rumanan i demas famia tambe di tur su amiguita(o)s di school colegio sta. teresita ku dios drama su bendishon ku e por kumpli hopi aña mas di bida i salud tambe e ta hja pabien di e bad boys di bandi kas malik i mark anthony 1 di january will always be a day to remember my babygirl was born lots of love hugs and kisses
Awe dia 2 di january ta un dia special y cu hopi bendishon pa carlos albertsz pasobra el a yega su mayoria di edad.E ta haya felicitacion di su tata alberto albertsz,su mama cecilia albertsz,su chick yuris torres y tur su famianan.
Pabienn na e dia grandi aki y spera bo pase hopi dushi y bo sigui cumpli hopi aña mas di bida. Happy birthday!
Awe ta haci aña e juffrouw streng maar lief di klas 2B: Juf Glennys, cu ta haya pabien di tur su ex colebranan di IPA. Cu ta manda bise cu awenochi tur e caminda ta hibanan santa cruz.
Pa comparti cu bo bunita famia. Si polis Lugo no ta mind hahahhaha love u guys. Nos ta decea boso hopi aña mas di bida, amor, felicidat y salud.


text:
Sea un hybrid of un cu ta core 100% riba coriente
Minister Mike de Meza pronto ta bay core den un auto ‘berde’
ORANJESTAD(AAN): Durante un evento elegante Garage Cordia a presenta na su invitadonan e prome cargamento di autonan hibride di marca Toyota na Aruba. E autonan ta bunita cu tur clase di seguridad y comfort, pero mas cu tur cos nan ta gasta masha poco gasolin cu a lo largo ta haci e inversion den un auto hibride uno masha obvio.
Minister de Meza kende tambe tabata presente na e ocasion aki y a sinta den un di e autonan aki, a haya sumamente positivo cu pa motibo di reduccion di impuesto di importacion riba productonan ‘berde’ na cuminsamento di 2011, Garage Cordia por a cuminsa cu e importacion di autonan hibride.
Minister de Meza aki a bisa: “Na aña 2010 nos a pasa un ley na luna di december pa baha impuesto riba importacion pa entre otro autonan hibride y autonan cu ta core riba coriente. E impuesto a bay pa 12% for di cifranan cu tabata yega entre 30, 40 te hasta 50%. Awor no ta importa mas con halto e prijs di e auto ta, e impuesto riba su importacion ta keda 12%. Esaki ta sumamentre atractivo”.
Minister de Meza a bisa cu Gobierno ta contento cu Garashi Cordia a haci uso di e mercado aki y ta di spera cu mas car dealers bay den e direccion aki. “E ta bon pa medio ambiente y pa e potmoni di cada ken tambe”. Minister a sigui splica cu tabatin un demostracion di un di e autonan cu por core di San Nicolas te Playa y bay back riba un liter di gasolin so. “Pesey cu esaki ta algo hopi bon pa consumidornan di Aruba y tambe pa chofernan cu kier un auto cu tin tur comfort, pasobra banda di airco, radio e auto tin tambe diferente sorto di ‘gadgets’. Tambe nos a compronde for di sr.Schnogg cu awe el a saca e autonan y ya tur ta bendi caba”.
Minister de Meza a bisa di tin tur intencion di pa bay cumpra un auto sea hibride of un cu ta core riba 100% di coriente. “Den pasado mi a yega di cumpra dos auto cu tabata core riba coriente. Nan tabata e tempo ey autonan tipo golf cart. Nan tabata core solamente 30 kilometer pa ora. E autonan aki cu ta subiendo e mercado di Aruba ta mucho mas completo. Nan por yega velocidadnan halto, nan tin airco y den cada auto cinco hende por sinta. E ta solamente hopi mas barata pa core cu un auto cu ta usa gasolin so. Pesey mes cu mi ta sumamente contento cu e acogida aki di e autonan hibride na Aruba”.


text:
Hulanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hulanda (òf Ulanda) ta un país den Europa ku ta limitá pa e Laman Nort den nort i west di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su molinana, klomp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Kontenido
Historia[editá | edit source]
Bou di Carlos V, Emperador di e Imperio Santu Romano, lider di e Imperio Burgoño i rei di Spaña, e region tabata parte di e Dieshete Provinsianan di Hulanda, ku tambe tabata incluí gran parte di Belgica, Luxembourg, i pida di Fransia i Alemania. E Guerra di Ochenta Aña entre e provinsianan i Spaña a cuminsa na aña 1568. Den 1579, e parti nort di e Dieshete Provinsianan a declará su mes independiente i a forma e Union di Utrecht, locual ta mirá como e fundacion di Hulanda. Felipe II, yu di Carlos V, no tabata ke laga nan bai i e guera a sigui te ku 1648, aña ku Spaña a reconosé independensia hulandes.
Despues ku Hulanda a haña su independensia formal di e Imperio spañó bou di Rei Felipe IV, el a bira un di e podernan marino i económico mas grandi di siglo 17, durante e periodo di e Repúblika Hulandes. Den e era ei, conosí como e Siglo di Oro Hulandes, colonianan tabata establesí alrededor e mundo
Hopi historiadó di economia ta considerá Hulanda como e promé país kapitalista di mundu. Den comienso di e tempu modèrnu di Europa e tabata tin e cuidad di negoshi mas riku (Amsterdam) i e promé beurs na mundo.
Despues di algun aña bou di Napoleon su Promé Imperio Franses, e Reino di Hulanda tabata formá. Esaki tabata konsistí di Hulanda, Bélgika i Luxembourg. Tambe, e rei di Hulanda tabata Gran Duke di Luxembourg. Bélgika a rebeldiá i a haña independensia na aña 1830. E union personal entre Luxembourg i Hulanda a cibra den 1890 dor di leinan di ascension ku tabata prevení Reina Wilhelmina di bira Gran Dukesa.
Hulanda tabata tin varios colonia, manera India Hulandes (awor Indonesia) i Sürnam. E 'colonianan' aki tabata administrá pa e Vereenigde Oostindische Compagnie òf VOC, i e West-Indische Compagnie òf WIC, tur dos tabata compania privá. Tres siglo despues e companianan aki a haña nan mes ku problema finansiero i e teritorionan ku nan tabata tin a kai bou di gobièrnu hulandes (den 1815 i 1791 respektivamente). Ta ei nan a bira colonia ofisial di Hulanda.
Durante siglo 19, Hulanda no tabata mes lihé den industrialisacion, compará ku otro país di Europa. Esaki tabata pasombra di su infrastructura di kanalnan i su dependensia riba poder di bientu. Hulanda a ceda neutral durante e Promé Guera Mundial i tabata tin intencion di hasi esei den e Segundo Guera Mundial. Sinembargo, Alemania bou di e Nazinan a invadí Hulanda den 1940. Locual a resultá tabata su partisipacion den e aliansa entre Inglatera i Fransia, i su pedido di ayudo. E país tabata derotá rapidamente i despues ocupádo, maske e inglesnan a tene Zeeland un tempu. Durante e okupacion mas ku 100.000 hudiu hulandes tabata matá den e Holokousto hunto ku hopi hende romani. Grupo 21 di Ehérsito di a forsanan aliá tabata tin e tarea di konduktá operashonnan militario pa liberá Hulanda despues di e Bataya di Normandia. Soldadonan di Inglatera, Canada, Polonia i Merca a kuminsa bringa riba tera hulandes den sèptèmber di 1944, lokual a kaba na e operacion "Market Garden". Awor e Aliadónan tabata tin nan wowo riba Alemania i Hulanda tabata liberá porfin riba 5 di mei 1945 (solamente tres dia promé ku tur forsa aleman a capitulá). Pasombra di e avansenan di e Aliadónan i e confiscacion di carga di e alemannan, hulandesnan a sufri òf muri di hamber den e winter di 1944-1945.
Despues di e guera, e economia hulandes a progresá, despues di hopi aña di ta neutral, dor di sera ku paísnan banda di dje. Hulanda a bira miembro di e kooperacion Benelux (di België, Nederland, i Luxembourg). Ainda mas, Hulanda tabata un di e 12 paísnan ku a funda e Organisashon di Pacto Nort Atlántiko (NAVO na hulandes, NATO na ingles) i un di e seis ku a funda e comunidad Europeo di carbon i Stal, ku despues a bira e Union Europeo.
Política[editá | edit source]
Hulanda tabata un demokrasia parlamentario for di aña 1848 i un monarcia constitucional for di 1815. Promé ku esaki e tabata un repúblika di 1581 pa 1806 i un monarkia di 1806 pa 1810 (e tabata parti di Fransia entre 1810 ku 1813). E monarka ta e cabes di estado, cual ta Reina Beatrix. E monarka awe tin solamente un funccion seremonial, pero e constitucion ta permití e monarka algun poder, por se caso e ministernan supordiná nan mes. E monarka su firma ta nesesario pa hasi cual ke lei ofisial, i si un conflicto habri entre e i e ministernan, un crisis constitucional lo resultá.
Gobièrnunan hulandes tabata consistí di un coalicion for di siglo 19, pasombra nunca un partido tabata basta grandi pa haña e mayoridad. Formalmente, e monarka ta apuntá e miembronan di gobièrno. Realmente, manera e resultadonan di e eleccion parlamentario ta conosí, un coalicion ta formá (den un proseso di negoshacionnan locual a yega di dura shete luna). Despues di esaki e monarka ta apuntá e gobièrnu formá. E cabes di gobièrnu ta e Promé Minister, Minister President na hulandes. E ta un primus inter pares ("promé entre igual") ku normalmente ta e cabes di e partido mas grandi den e coalicion. Algun hende sa debatí cuanto influensia e Reina tin riba e formacion di gobièrno.
E parlamento ta consistí di dos "kamber". E 150 miembro di e Tweede Kamer ta eligí cada cuatro año den eleccionnan directo. E asambleanan provinsial tambe ta eligí directamente. E miembronan di e asambleanan provinsial ta eligí un tersero di e senado (Eerste Kamer), lokual ta considerá menos importante ku e Tweede Kamer. Nan ta completamente eligí indirectamente cada seis aña, i por rechasá lei so, anto no por proponé ni cambia lei ecsistente. Hunto, e Eerste i Tweede Kamer ta forma e Staten-Generaal.
Dia 7 febrüari, 2006, e Tweede Kamer a introdusí e derecho di inisiativa popular ("volksinitiatief") na un nivel nashonal.
Sientífico político ta considerá Hulanda como un país ku tin diferensia grandi entre e gruponan social pero ainda ta mantené su mes stabil. Un splicashon ta ku for di Siglo Medio tabata tin e nesesidat pa differente minoridad kooperá pa yuda bringa e awa. Un mehór teoria ta incluí un fayo parsial di feodalismo i un rechaso ecsitoso di apsolutismo. E sistema di yega na un acuerdo apesar di diferensianan yama e polder model na hulandes. Tambe, Hulanda semper tabata un país di negoshante, dominá pa un burguesia liberal i pa comersio internacional, hende mester tolerá otro su cultura. Na Hulanda mes, maske calvinismo tabata e religion di estado te ku siglo 19, tabata tin un toleransia pa katóliko i hudiu. Sinembargo, católiconan no tabata permití di tin funkshon den gobièrnu te ku siglo 19 i tabata tin restriccion protestant riba tur edifisio católico i hudiu. Te ku medio siglo 19, católico kasi nunca tabata por a traha misa nobo ku claramente tabata católico. Entre 1839 i 1940 Hulanda a purba di ta neutral banda di mayoria asuntu internacional i a logra di ceda afó di e Promé Guera Mundial (maske esaki a faya den Segundo Guera Mundial). Lokual a resultá ta un reputashon kordial den otro país, un asina bon ku hende ku pasaporte hulandes tin kasi ningun problema pa drenta otro país, pa bishitá òf hasta emigrá.
Sinembargo, den e promé añanan di siglo 21 tabata tin un cambio den polítika hulandes, kual partidonan links ta birando mas grandi ku partidonan drechi. Un ehèmpel di esaki ta e kaso di LPF. Pim Fortuyn, fundadó di e partido, a tene cabinètnan anterior responsabel pa e fayonan den e integracion di imigrantenan.
Na kabes di e gobièrnu aktual ta e kabinèt Balkenende III, un kontinuashon kortiku di Balkenende II (CDA/VVD/D66) sin e partido mas chikitu di e coalicion, D66. Eleccion ta planiá pa 22 novèmber, 2006.
Balkenende II su pólisanan di reformacion economico i imigracion no tabata masha popular, locual a resulta na mas apoyo pa e oposiccion. Den e eleccionnan munisipal di 2006, e coalicion a perde hopi na e otro partidonan, manera e partido laboral (PvdA) i e partido sosialistiko (SP). E desishonnan kontroversial di minister Verdonk tokante e estado legal di polítiko Ayaan Hirsi Ali, e gobièrnu hulandes a cai den crisis riba 29 jüni, 2006. Jan-Peter Balkenende a presentá su cabinèt temporal na e Reina riba 7 jüli.
Riba 1 jüni, 2005, 61,6% di votadónan a disidí den un referendum kontra un konstitushon pa e Union Europeo, tres dia despues ku Fransia a vota kontra.
Futuro[editá | edit source]
Divishon Administrativo[editá | edit source]
Geografia[editá | edit source]
Ekonomia[editá | edit source]
Demografia[editá | edit source]
Idiomanan[editá | edit source]
hulandes
Religion[editá | edit source]
Kultura[editá | edit source]
Arte[editá | edit source]
Linknan eksterno[editá | edit source]
- [1] - Portal ofisial di gobièrnu di Hulanda


text:
Ta parce cu Nel ta odia Aruba di berdad!
Sin pone tino na loke e ta bisa, y menos ainda midi e consecuencianan real y politico, Nel a bolbe laga su lenga core bay laga su cerebro hopi atras, na momento cu el a anuncia den un conferencia di prensa reciente cu e ta bay kita B.B.O., e ta bay subi salario minimo y e ta bay cera e centro cu e mes a habri pa alberga e cholernan. Pa purba compronde kico ta pasa den su cabez di tapara, bo mester tin contacto cu Negro Felipe, o Maria Lionza, o cualke otro bruho di vecindad! No solamente e ta haciendo su mes hopi ridiculo, e ta dunando tambe tur indicacion cu su odio no ta dirigi contra su contrincantenan so, sino contra Aruba y Pueblo Arubiano tambe! Ta con bo por splica anto e contradiccion cu den campaña el a haci bofon di e intencion di AVP pa elimina B.B.O., dunando di entende cu esey ta imposible, anto awor, pa causa un posible obstaculo den e fluho di caha di Gobierno (lesa Aruba!) den e lunanan cu falta pa aña caba, e ta anuncia cu e ta bay elimina e mesun B.B.O.
cu el a introduci contra tur conseho di e expertonan di e ramo, y cu a afecta e poder di compra di tur hende na Aruba, especialmente esnan mas margina.
Pakico e no a elimine prome cu eleccion?
Y su intencion pa subi salario minimo drasticamente ta djis pa pone e hotelnan lomba contra muraya, obliga un cantidad di negoshi chikito cera, y asina pone un presion riba Gobierno (lesa Aruba!).
Y den di tres lugar, ta kico e tin intencion di haci cu e contrato miyonario cu Booshi a duna Edmond pa un renovacion di e huur di loke tabata Hotel Central, awe un albergue pa choler? E intencion ta pa obliga e Gobierno nobo pa paga e huur barbaro ey tog den e proximo 5 añanan, aunke e centro ta cera? Atrobe pakico?
Pa pone otro peso financiero mas riba Gobierno (lesa Aruba!)? Ta asina hopi rabia e tin contra su Pueblo y su isla?
Ta dificil analiza un cerebro bashi, o loke ta pasa pa cerebro pero no ta nada otro cu un acumulacion di compleho, rencor y arogancia. Ta di berdad Nel a kere cu Aruba ta un cunuco di MEP? Cu ta e y su friends and family so por forma Gobierno riba e isla?
Cu e y su malandronan lo tey pa semper? Pueblo, cu tin e berdadero poder den su man, a papia un idioma cla! El a bisa Nel “hasta la vista, baby”, y a mande bay keinta banki den e tribuna di oposicion. Mi ta compronde cu ta dificil pa Nel absorbe e 12-8 cu Pueblo a determina cu su voto, pero ta asina ta y asina e ta bay keda!
Ni maske cuanto e zapatia, ni maske con e drey rond di e resultado ey, ta AVP ta bay goberna Aruba pa e proximo 4 añanan, y posiblemente e proximo 12 añanan consecutivo! Su intentonan di tira obstaculo den caminda no ta bay yuda ni e ni su partido, pasobra Pueblo ta hopi mas inteligente cune, y ta compronde e wega sushi cu e kier hunga contra dje y contra su isla!
E realidad cu e no kier enfrenta ta cu e sedimento corumpi cu su Gobierno a laga atrás ta e resultado di 8 aña di abuso, corupcion y faborecimento di friends and family. Ningun ‘estrategia’ di Nel, dirigi realmente contra su mesun isla, ta bay aroha beneficionan electoral pe aki 4 aña. A bira tempo pa esnan mas sensato den su partido manda e y su gang di bandidonan bay descansa na cas y laga otro ekipo tuma over pa drecha tur e daño cu el a causa.
Awor cu Nel a bira un ehecutor di e programa di Gobierno di AVP, den un di e hugadanan mas infantil cu mi a yega di mira den politica na Aruba, el a caba di perde e streya di Noord por completo!
Ya no ta un inferioridad di caracter ta manifestando su mes, sino e expresion hipocrita di un fracasado den politica y den gobierno cu no sa mas kico e haci pa cumpli cu su rencornan. No tin violacion na cual e no a somete su mes gustosamente pa motibo di su odio contra su adversarionan, patetico den e ultimo escapada aki di un mediocre nato.


text:
Archivo di e Categoria ‘Cultura’
Awe nochi ta e cos den Joe Laveist Sport Park. POPO ta contento cu tur e discusion cu tabata tin ta tras di lomba y cu awe nochi por pasa den un anochi alegre tranquil sin ningun dolor.
MISS CANADA
ADICTO
Awe entre e potretnan por mira Miss Canada. Di tempo cu el a cuminza bishita Aruba el a bira adicto na Carnaval di Aruba y no por keda afo. E ta haciendo promocion na Canada pa carnaval di nos isla y por spera tambe yegada di esnan cu el a contagia pa e paradanan den cual tambe e ta participa.
ORANJESTAD (AAN): Esaki si a kibra record! School di Arte ta desea di informa cu e Biahe Creativo den ambiente di carnaval, cu lo tuma luga diasabra dia 5 di februari ta sold out. Tur cupo ta yen.
Cupo tabata limita pa sigura atencion debido na cada mucha/hoben participante. Y awor school di Arte ta informa cu no por inscribi mas pa participa pa e Biahe Creativo di diasabra awor.
Nos a drenta e dianan di Calypso y Roadmarch Contest, sinembargo awe nochi caba ta di tres anochi y nos lo bay conoce e finalistanan pa diasabra awor. E prome anochi caba por a scucha algun bon prospecto pa gana e corona of cay den premiacion mescos cu posibilidadnan pa clasificacion di varios di nan.
Cu invitado special Antoni Gario
ORANJESTAD (AAN): Riba 19 di januari 2011 Instituto Pedagogico Arubano (IPA) a haya bishita di Profesor y linguista Hubert Devonish hunto cu su studiantenan di “The University of the West Indies ” di Mona, Jamaica.
Nan bishita tabata den cuadro di investigacion riba Papiamento y multilingualismo na Aruba. Drs. Joyce Pereira tabata encarga cu nan guia.
Riba un demanda grandi, awenochi 9:10 atravez di Tele Aruba..
ORANJETSAD (AAN): Aruba su gran cantante y genio tocador di acordeon, Vicente Kelly, a celebra su 60 aña den un forma super special recientemente den City One.
“E Cantor di Pueblo”, considera como Aruba su Leyenda Viviente Musico, Embahador di nos Musica Cultural a marca historia na 1994 representando Aruba cu su orquesta “Los Pimentosos” durante e prestigioso Festival di Vallenato na Valledupar, Colombia.
TUMBA
CRITICA
POPO a usa “tumba critica” pero no e concurso sino mas bien e comentarionan cu POPO a ricibi ultimo dos dia. POPO a papia cu varios cantante y tambe musico, y ademas a haya comentarionan di expectadornan etc. POPO a haya masha negativo cu tin cantantenan di tumba cu ta critica cu cierto participantenan no a cay den premiacion; cu cantantenan ta critica cu nan tabata mihor cu otronan; cu cantantenan cu nunca a gana of cay en premiacion ta papia como si fuera nan ta e mihornan y cu hurado anualmente ta kiboca den huzgamento, y asina por sigui.
POR FIN
POR FIN
Por fin POPO a mira un concurso di Calypso y Roadmarch infantil y Hubenil cu PPO a goza di comienzo te fin. Un concurso caminda cada un di e participantenan a CANTA mustra nan talento cu mehoracion di un aña pa otro, y debutantenan cu no a baha cabez tampoco pa esnan cu e experiencia di escenario caba.
Un concurso caminda e musica di e banda cu a acompaña e participantenan tabata tin bo den e ambiente cu calidad musical y en bibo.
WOWO HABRI
NA TEMPO
POPO a haya e informacion cu Reina di Pleasers and Teasers, Shanella Lopez no ta participa na eleccion di reina e aña aki. Despues POP Oa tende di e motibo y a bisa : « Ta bon tambe cu su mayornan a habri wowo na tempo y a tuma e decision cu ta esun cu por a tuma ».
Pa hopi aña POPO ta mustra tur hende cu no ta con cu ta bo ta manda candidatonan pa prins y Pancho, ni pa infantil, ni pa hubenil ni pa grandinan, si bo no tin manera pa cubri e gastonan cu ta bin riba bo.
TIN 25 LUGAR
MAS HABRI
Baby Champagne ta informa cu e tin 25 lugar mas habri pa mucha muher pa parada di mucha ya cu ta 25 hala mas so tin.
Pa mucha homber si e inscripcion ta keda habri.
Prijs pa mucha ta 175 cu ta inclui tur cos.
E banda di Baby Champagne ta Youth Xtreme.
Awe POPO ta dedica na informacionnan di carnaval cu a ricibi ya cu ayera POPO y hopi hende tabata ocupa durante dia cu locual tabata tin di haber cu entiero di e gran carnavalista Don Albertico Arends y no tabata tin movecion riba tereno di carnaval, dunando respet na e momentonan di tristeza.
PARADANAN
DI MUCHA
POPO ta cuminza informa tocante e paradanan di mucha tanto esun di SanNicolas como esun di Playa.
CELEBRACION
Tirando un bista riba e añanan cu ta tas di lomba, POPO ta manda un pabien na Scorpio Garcia cu su 35 aña cu su programa di Aki Aya. POPO cu Scorpio ta moviendo cabez cabez den dunamento di informacion di carnaval. POPO no sa si el a corda tempo cu hunto cu Django nan a cuminza mula cu e programa radial cu a bira despues di un di programanan mas popular di carnaval. El a wanta su programa te awe ainda ta energetico. “Popo ta informa” tambe ta celebrando cu un glas di awa cu ijs, y dos buscuchi soda e dianan aki. Den paradanan POPO semper ta bisa carnavalistanan cu nada ta mas dushi durante e dia aki cu un awa bon frieu na lugar di otro bebidanan. Bebiendo awa bo ta pasa un carnaval tranquil y no tin cu kibra cabez tampoco na busca e WC publico canto di e ruta.
Ultimo oportunidad pa bishita Expo “Rancho” na Museo
ORANJESTAD (AAN): Salanan di exposicion di Museo Arqueologico Nacional Aruba lo ta habri pa publico dia 25 di Januari proximo, riba celebracion di Dia di Betico. E dia aki tambe ta e ultimo oportunidad pa bishita e exposicion temporario “Rancho” na Museo, ya cu e fecha aki Museo Arqueologico lo cera e exposicion temporario aki. “Rancho” a habri dia 26 di Juli 2009 y tabata e prome exposicion temporario na Museo su ubicacion nobo na Schelpstraat 42 na Oranjestad, net patras di Kong Hing Supermarket den Havenstraat.
PABIEN
Awe POPO ta cuminza na felicita nos prins y panchonan cu a keda eligi diadomingo como dirigentenan di paradanan di carnaval di nos isla den nan categoria. POPO ta felicita tambe tur e participantenan den tur e categorianan pa e curashi di a participa y trata di trece un bida pa e publico goza di dje. Nan siquiera a pasa den un experiencia mas den nan bida, un experiencia cu tin caminda habri pa mehoracion den futuro.
Lo bin cu un re-encuentro!
ORANJESTAD (AAN): Un comision organizador ta trahando duro pa prepara algun actividad pa e ex alumno y docentenan di Colegio San Antonio en conexion cu celebracion di dicho school.
Esaki lo tuma lugar dia 19 di maart proximo. No solamente ta un bon oportunidad pa topa otro despues di hopi aña durante un gran reuni.
ORANJESTAD (AAN): Fundacion Rancho a worde funda dia 20 di april 2010 cu e meta di conserva/proteha e Historia Social Cultural di e bario di Rancho. Manera e arte di Piscamento, trahamento di Boto di Piscado, pustamento di Boto di Piscado y tambe e trahamento y pustamento di e Boto Miniatura.
Cual porcierto a bira un Actividat Social masha grandi y masha bunita mes. Cu awendia ainda ta worde practica y no solamente aki na Aruba, pero na nos hermana islanan tambe. Pues e ta parti di un Historia cu ta mara e tres islanan cu sa partisipa activamente na actividatnan cu cada un di nan sa organiza.


text:
Aprobacion di e settlement agreement ta un paso positivo pa cu e decision di valero
Bill Day:
ORANJESTAD (AAN)* Segun vocero di compania Valero, Bill Day, cu aprobacion di parlamento pa loke ta e settlement agreement di diasabra ultimo ta un paso hopi positivo. Cu esaki sr. Bill Day ta referi na e decision cu e compania Valero lo tin cu tuma relaciona cu e refineria aki na Aruba. Manera cu ta conoci durante ultimo dianan a sinta na mesa cu tanto PDVSA y tambe cu Pacific Rubiales/ Ecopetrol. Segun informacion ta indica cu Valero tin cierto preferencia pa traha hunto cu PDVSA ya cu ta un solo compania.
Mientras cu pacific Rubiales/ Ecopetrol ta consisti di 3 compania cu ta algo mas complica pa deal cune y pa por sera acuerdonan. Dus menos hende na mesa. Sinembargo den e dianan cu ta sigui Valero lo mester tuma su decision ta cu ken elo scohe pa traha.
E decision di Valero ta ecera cu sea lo bende e refineria of sea e mes lo habri e refineria back. Manera ta e caso Valero a sera esun na Delaware te cu el a ser bendi caba.
Den declaracion di sr. Bill Day el a gradici tanto Prome Minister di Aruba sr. Mike Eman y tambe e minister di Finanzas ing. Mike de Meza pa nan dedicacion y ezfuerso pa logra cu parlamento a haya e settlement agreement na tempo y cu esaki a keda trata den parlamento y aproba prome cu e fecha di 1 di Juni.
“Cu aprobacion di e settlement agreement aki, ta duna nos hopi satisfaccion! Y nos ta agradecido cu parlamento di Aruba a tuma e paso aki. Valero a bisa cu elo tuma su decision encuanto e futuro di e refineria mas pronto cu ta possible, na unda cu e settlement agreement ta un paso positivo na e proceso aki”, tabata palabranan di sr. Bill Day.
Pues tin un aire sumamente positivo ta supla mirando e desaroyonan cu ta tumando lugar den e refineria y tambe cu Valero tan a mesa cu dos partido of opcion sea ta PDVSA y Pacific Rubiales/ Ecopetrol.


text:
Pan American Taekwondo Union ta certifica Marilu de Veer como referee di forma
ORANJESTAD (AAN)— Fin di luna pasa a tuma lugar un seminario y certificacion special di formanan (Pumse), bou auspicio di Pan American Taekwondo Union (PATU) na San Jose, Costa Rica. Durante e evento aki a tuma lugar un seminario di dos dia y un curso di tres dia mientras cu na final a tuma lugar un examen pa esnan cu kier a certifica como referee di formanan, conoci tambe como poomsae. Tabata trata aki di un curso masha intensivo pasobra e participantenan mester a entrena for di 9’or di mainta te cu 8’or di anochi, cu un tempo di descanso pa lunch di solamente 1 ora.
E conocida Marilu de Veer, kende ya ta un referee internacional pa World Taekwondo Federation a opta pa tambe pasa e examen pa por certifica su mes como un referee di formas pa e region Pan Americano. Lamentablemente e region aki a keda atras den e tecnica di forma y como tal PATU ta boga pa su refereenan actualisa nan conocemento den e tecnica aki.
E organisacion ta convenci cu si actualisa e nivel di su entrenadornan y refereenan cu automaticamente lo hisa e calidad di e deportistanan di Taekwondo den e region aki. Di e forma aki e deportistanan por scoge den bringa estilo combate of den forma.
Marilu de Veer a paticipa como referee di forma y combate durante su bishita na Costa Rica, den e Costa Rica Open, esaki tabata un competencia oficial sanciona pa tanto World Taekwondo Federation como tambe e Pan American Taekwondo Union; ta bon pa menciona cu e Presidente di World Taekwondo Fedetarion tambe tabata presente pa sigui e seminario y e batayanan di serca.
Pa tur esnan interesa, Marilu de Veer lo ta dunando les den formas tur Diasabra cuminsando dia 10 di October 2009 for di 3’or pa 5’or di atardi, na e gymzaal di Julianaschool na Oranjestad.
E lesnan aki lo ta gratis y ta destina pa tur esnan cu ta practica e deporte di Taekwondo y cu ta interesa den mehora e tecnica di forma y pa keda actualisa di tur e reglanan y formanan nobo.


text:
Eric Tchong lo ta firmando buki na Van Dorp
ORANJESTAD (AAN): Eric Franciscus Tchong a nace na Aruba 3 di Oktober 1941. Cu su 10 aña el a bay Hulanda, na unda el a caba su lagere school na Oudenbosch, su Mulo na Rotterdam y Kweekschool na Nijmegen. Na Rotterdam el a sigui lesnan priva di piano y despues a bay tambe muziekschool na Rotterdam.
Durante su añanan di estudio na Nijmegen el a forma parti di e orkesta Arubano “Tropical Serenaders” como bahista. Eric ta un autodidactico riba guitara clasico. Na 1965 Eric a regresa Aruba unda el a dedica 31 aña na formacion y educacion di nos hobennan.
Na 1966 el a bira docente di guitara clasico na Arubaanse Muziekschool. Despues el a duna les tambe di orgel, piano cuarta y mandolin. Durante e periodo cu el a duna les di guitara na Zuster William van Leeuwen,o.p, el a specialisa su mes mas riba composicionnan religioso. Su prome 3 misanan Arubiano ta data di e periodo aki.
Sr. Eric Tchong lo ta na Van Dorp Dakota Diasabra dia 26 di Mei, di 11.00 a.m – 1.00 p.m, pa introduce su buki nobo”Musical Pearls from Aruba, Bonaire and Curacao” y firma esaki pa esnan interesa.


text:
November 21, 2012 / Lokal
...Kontròlnan ta oumentando mas i mas...
Buelonan ta sufri retraso pa falta di komunikashon adekuá PROBLEMA DEN AVIASHON PASO NO POR EMITI ‘FLIGHT PLAN’ Flight Information Office tin dilema pa komuniká
UGTK/CADMU LO DISKUTI RIBA SITUASHON POLITIKO AKTUAL
...7 entrada hudisial, detenshon i konfiskashon di material importante...
DAE a logra un destinashon mas
...segun sekretario general dje ministerio enkargá ku Planifikashon urbano, Dwigno Puriel...
© 2013-15 Extra - Notisia di Korsou


text:
Cumpleaños Diasabra 28 November 2009
Diabierna a haci 12 aña e baby di cas ZSAKYRA e ta haya hopi sunchi di su tata lando su mama joan su ruman nan su wela nan su omo nan tanta nan primo yi prima nan e tur su amgita nan di graf vonzinzedorf school
er is er een jarig hoera hoera dat kun je wel zien dat is leedha harms,masha masha pabien princes awe bo a cumpli 6 aña hopi bendicion ,amor, brasa ,sunchi di bo mami danielle papi leo y bo ruman stefan y mas sunchi di bo oma y opa, omo frido tante ludmila tur bo tantanan y omonan prima y primo nan sin falta tur bo amiga y amigonan di tarsicius kleuter school corda wak pa tin bolo awe nochi no come tur e bolo bo so warda un tiki pa nos love you for always
Wawwww mira ken ta haci aña majan 29 november..Miss Flamingo..Mihor conosi como Jillianne Croes..Jili ta haja hopi pabien di mama Eveline,, tanchi Stella.. Omo Frank y Erwin..Wela flora y di e happy gang mes mes di Tanki Leendert: ,Chiki,, Mary,, Ashline,, Liza,, Gini,, Siki,, Leentje,, Lito,, Alfred awe nos ta desea Jili hopi aña mas di bida y salud y a bira tempo pabo bira serio tambe.. Y kico tin majan??HULK nos ta bebe..
Ehhhh..Mira ken ta haci aña majan 29 Nov..Miss E.T..Pero kua a kua of ken ta ken riba e potret??Tur 2 ta garga e mesun WOWOOOOO..Nos a bruha..Nan ta parse otr hopi of ta morochonana ta??Ta Jillianne WOWO Croes..Jili ta haya hopi pabien di su famianan y friendsnan y majan nos ta celebra unda cu ta y nos ta baila riba rimo di mancochi..God Bless You Jili and Have A Nice Day..
Pabien ta bay pa e mucha cu ta gusta rabia liher haha joke esta RICHINELLA CROES ta cumpli su sweet…. macuto di bendicion y sunchi,amor di mami,papi,su cinco rompe cabesanan esta josy,tico,mari,chris,tina,tambee di su rumanan sin dolor to much to mention tambe di su welo(a)nan ,di su madrinanan,padrino,omo y tantanan,primo y primanan,grupo di oracion,di su klas colegio arubano,demas famia amigo y amigana …..dushi god bless you nos tur ta stima bo.
Awe e chick di sabanilla abou ta cumpli aña esta richinella croes pabien ta bin di su mayornan, di su 5 rumanan,primo y primanan, welo y welanan.tanta y omonan,demas famia especalmente parti di e gang mes mes y corda pone e smile ey riba bo cara bn bless you gotha…..
To Bryan Obispa Not many can have a father Who’s half as great as you. Others might try, but they fall shy You’re a top-notch father, it’s true. So that’s why on your birthday, I want to make sure you know, I admire you sincerely and love you dearly, And those feelings continue to grow. From Thalia Obispa.
Hiep Hiep Hoerraaaa!! Awe 28 november nos ta canta Happy B-day pe guy di mas dushi di rondweg Bryan Obispa ku a kumpli 25 aña di edad. Pabien bo ta haya diparti bo dos prinsesnan Thalia y Natalia, bo kasa Alexandra ku ta manda un sunchi i un brasa grandi i ta stimabo hopi! Papi have fun riba bo dia y awe lo mi malcriabo mane bo kier! Dios bendishonabo ku hopi aña mas di bida.MuAh!
–
Happy-Happy B-Day to U, ta pa nos prinses , Sammy-Jo van Eenennaam, cu a cumpli un dozijn awe 28 di November.Pabien ta bini di parti di su mami, papi, ruman nan di su unico subrina, Xiqien, Mamoe y Papoe, Oma, tanchi y ompi nan. Primo y prima nan , di famia, y naturalmente di grupo pirewietje 3.
Awe ta cumpli un aña mas di bida e babygirl di su mami mary y su papi Jean-Pierre. Xanthileen ta haya yen di brasa i sunchi di su rumanan shary y xanthion, di mama y papa di su oma, di su omo y tantanan. un brasa hopi duru di su dina lili y su dino Raymond y sin lubida di su prima jeysmin aya na Curaçao ku ta stime un mundo.
Manjan 29 november ta cumpli un aña mas di bida e mami mas Sexy y lief cu tin… Margarita, eta haya pabien si su mom, Su Yiunan, Su nieto y nietanan su 2 ruman homber nan, su cunjanan, Sobrina y sobrino..Henter famia Y especialmente di su princess Jaira..Mom my wish for you is straight from the heart with more special meaning than words can impart…May your day Hold pleasures that you fondest of and remember each day you’re thought of with Love ~* Happy Birthday~*
awe nos ta canta happy birthday pa nos dora di cas xanthileen wouters ku ta cumpli tres aña. pabien ta bin di su mami, papi y su rumanan su tanta y omonan, wela y welonan di tur su amigitonan di te aworo y di henter famia ku ta manda bise stop di jora po
Un pabien ta bay pa josef y sixta kelly cu dia 29 di november ta haci 51 aña cas…… nan ta haja felisitacion di nan 4 yiunan:Sandra,Miriam,Eddy y Richard tambe di nan 6 nieto/anan:Jeremy,Mary-ann,Jerreling,Josef,Marcell y Mirushma di su bisanietonan:Edrich y Paulrick….y sin lubida e resto di famia .Cu Jehova sigui bendishona boso y boso matrimonio.


text:
Propaganda di Aruba ta resaltando den tur e cayanan na New York
ORANJESTAD (AAN): Recientemente, Aruba ta haciendo un propaganda alternativo pa promove Aruba na New York. Desde 15 di Januari como 300 Taxi na New York ta traficando den e cayanan di New York cu un display cu propaganda di Aruba riba dak di nan auto. E propaganda aki ta mustra un hopi fantástico, cu un potret caminda Aruba ta resalta. E campaña aki lo continua te dia 14 di Februari 2010. Desde cu e campaña a cuminsa Aruba Tourism Authority, na New York ta ricibiendo hopi bon reaccion.
Aproximadamente 15 miyon persona addicional lo admire y e propaganda aki lo ta equivalente na 27 mil Dollar na valor di propaganda den medionan di publicacion. Aki por mira algún potret di e taxinan cu e display cu e propaganda di Aruba.


text:
Archivo di July, 2014
Cumpleaños Diahuebs 31 Juli 2014
Ayera a cumpli un aña mas di bida
Xiomara Gomez e ta haya macuto di
pabien di parti su mama, tata, su
ruman tanta y omonan prima y
primonan si friendsnan Hotstuff crew
y especialmente su special one cu ta
tur cu ta desee cu e pasa un dushi dia
en Enjoy it xoxo Happy Birthday.
CAO nobo pa APA lo trece mas trankilidad
ORANJESTAD(AAN): Durante entrevista cu mediador di gobierno Aselmo Pontilius el a splica cu APA a trece dilanti den e negociacion cu un CAO mas largo ta duna e compania mas stabilidad y por maneha su plan miho mientras cu e sindicato kier un periodo mas cortico pa mira con e desaroyonan lo bira aki dos aña na 2016 ora cu e haf di container bira operacional.
“Den e caso aki e compania ta bisa cu si e haya cuater aña di contrato colectivo, esun ultimo tabata di tres aña, lo tin mas trankilidad y e por planea mas miho.
Famia di Polis a worde menaza na cas
ORANJESTAD (AAN): Diamars mainta oficial di K9 Unit den area di Valero na Playa a para un motociclista riba brommer pa core sin helm. E motociclista a cumpli cu e paramento aki y a duna e oficial su documento.
Polis a cuminza skirbi e multa, y e motociclista inespera a start e brommer ranca sali bay. E oficial no a worry pa core su tras ya cu e tin tur su documento y trafico tabata druk e momento ey y sigur cu e motociclista lo haye cu su multa di parti husticia.
Catamaran “Mi Dushi” a yega te banda di Riohacha
ORANJESTAD (AAN): Informacion a drenta for di Armada Nacional di Colombia, cu e boto di “Mi Dushi” cu apenas a caba di wordo renoba y poni bek den lama, y mara na cabuya pabao di Palm Beach… a drief y yega te na Riohacha, Colombia.
Esnan cerca di e compania local, a laga sa cu ta un “sabotahe” a wordo cometi pa asina corta e cabuya y laga e Catamaran drief bay.
Esaki a socede Diadomingo siman pasa den oranan di madruga.
A scoge pa miho calidad di bida pa cada ciudadano
AVP no a scoge pa pueblo paga miyones na buffete di abogado
ORANJESTAD(AAN): Tin varios proyecto cu mester keda cla.
Segun prome Minister di Aruba Mike Eman ta duna di conoce cu gran parti di proyectonan cu tin no ta sali for di e presupuesto regular di Aruba, pero for di fondo desaroyo di Aruba hunto cu gobierno di Hulanda y Antias a pone e fondonan disponibel.
Prome minister Mike Eman kier ta bon cla cu e discusion di inversionnan den e proyectonan mester mira e situacion los di e discusion rond di presupuesto.
Gobierno cu expectativa riba firmamento di presupuesto e siman aki
Prome Minister Mike Eman:
ORANJESTAD (AAN) – Den entrevista cu Prome Minister mr. Mike Eman, el a menciona cu e siman aki lo por scucha for di Gobernador tocante su bishita na Hulanda y asunto di presupuesto 2014.
E dignatario a subraya cu Gobierno a pasa un ley hopi importante, algun dia pasa den Parlamento, cu ta percura e financiamento di presupuesto di nos pais y den e sentido aki e discusion riba e tema aki a bira menos agudo compara cu algun siman pasa.
E mandatario a indica cu sinembargo, esaki ta keda un punto di principio, unda cu gobierno su punto di bista tas cu e presupuesto mester wordo firma y asina Gobernador cumpli cu su tarea tambe, pasobra den e presupuesto di nos pais nos ta autonomo y no mester tin intervencion di ningun conseho di Reino, ni gobierno di otro pais. Prome Minister ta reitera cu gobierno di Aruba ta determina su propio presupuesto!
Barco crusero a yega Aruba cu pasahero morto
ORANJESTAD(AAN): E barco crusero MSC Divina a yega Aruba cu un pasahero cu no tabata duna señal di bida.
Ta trata aki di R.R kende a fayece den oranan di marduga. Asina cu e barco a drenta waf di Aruba a informa e autoridadnan competente.
Dr. Lin a subi abordo y a constata morto. Ta mustra cu ta trata di un ataca di curazon. Olive Tree Funeral Home a keda encarga cu e curpa sin bida, y awor prepara pa manda esaki pa su pais.
Catochero Robby dos Santos deteni den caso asesinato Helmin Wiels
ORANJESTAD(AAN): E caso di asesianto di Helmin Wiels ainda ta den pleno investigacion. Kizas su investigacion a costa un suma miyonario pero tabata importante pa yega na esnan cu a mata of cu a laga mata. Desde e asesinato e wowonan tabata bay casi den mesun direccion. Dimes mester a cuminsa investiga pa haya sa kendenan ta esnan envolvi.
E siman aki ainda Gobierno lo cuminsa paga comercio
ORANJESTAD (AAN): E Minister di Finansa y Organisacion Gubernamental nobo, mr. Angel Bermudez, a anuncia cu ta kedando cla cu e fiansa di Gobierno. A parti e suma den dos, pa cual e prome fiansa ta cla e siman aki ainda. Cu esey Gobierno lo tin acceso na 60 miyon florin.
Na tur, Gobierno di Aruba a haya permiso di Parlamento, via un ley di emergencia, pa fia 170 miyon florin. Esey ta principalmente pa paga debenan urgente, entre otro interes riba fiansanan haci.
Den e prome rond di prestamo, mayoria di e suma lo bay na sector priva, cu enfasis pa ATA, AZV y SVb.
Joran van der Sloot gara cu cel den prison
ORANJESTAD (AAN): Informacion cu ta drenta na nos mesa di redaccion for di Peru ta indica cu durante un operativo na Piedras Gordas teni pa Polis y autoridadnan di INPE, a logra confisca un celular hopi moderno den man di Joran van der Sloot.
Segun corant Trome di Peru, e intervencion a ser realiza durante e discurso di e presidente Ollanta Humala pa motibo di e fiestanan di independencia y den e pabeyon number 7 a haya siete preso papiando na telefon celular.
Negociacion pa CAO pa trahadonan di APA suspendi te dia 12 di Augustus
ORANJESTAD(AAN): Mediador di Gobierno, sr. Anselmo Pontilius a mustra cu e proceso di negociacion di un CAO nobo pa trahadonan di APA, ta continuando pero por lo pronto e proceso aki a keda suspendi temporalmente y cu e dos partidonan lo bolbe sinta na mesa dia 13 di Augustus proximo.
STA ta negociando na nomber di trahadonan pa e CAO nobo pero tin varios diferencia di opinion ainda entre e partidonan, entre otro cosnan cu a worde presenta riba mesa pero cu ainda no a keda acepta pa partidonan.
STA como sindicato a haci un peticion pa suspende e negociacion un rato pa bay reuni cu Hunta di Comisario pa haya mas informacion pero tambe reuni internamente pa trata proposicion presenta pa mediado di Gobierno.
Sindicato STA y Gerencia di APA tin diferencia riba sistema di aumento di salario
ORANJESTAD(AAN): Anselmo Pontilius, mediador di Gobierno ta sigui atende e proceso di negociacion entre Gerencia di APA y e sindicato STA pa yega na un CAO nobo pa trahadonan y un di e punto di discusion mas serio, ta e tema di aumento di salario.
Pontilius a mustra cu cada partido ta pone loke nan ta kere cu nan mester riba papel y gerencia di su parti a pone cifranan di nan ultimo añanan di maneho, mientras cu e sindicato ta kere cu su miembronan mester haya sikiera lo minimo cu nan tabatin ultimo tres añanan.


text:
Sr. Bikker ta lesa Constitucion c’un band’i wowo tapa
Parlamentario Sr. Jeffrey Kelly:
ORANJESTAD (AAN): Lider di Democracia Real, Sr. Andin Bikker, ta di opinion cu fraccion di AVP ta lansa atakenan personal contra dje y ta acusa AVP relaciona cu un articulo c’un miembro di fraccion di AVP a publica riba pensamento politico di Bikker.
Segun e lider di DR, su trabou como representante di pueblo, ta pa sali na defensa di pueblo ya cu e mas cu 3000 votonan cu su persona y mas cu 4000 voto cu su partido a ricibi den ultimo eleccion, riba asuntonan manera placa di scol cu SKOA a dicidi di aumenta.
E siguiente palabranan Andin Bikker a expresa:
“Mi ta saliendo como representante di pueblo, y atrobe mi ta pidi esunnan cu ta haci e tipo di remarcanan aki, pa bay lesa nos Constitucion, kico e rol di un Parlamentario ta.”
Pero kico nos ta mira aki, cu mientras cu Andin Bikker ta pidi pa miembronan di AVP bay lesa Constitucion di pais Aruba, su persona mes ta demostrando cu el a lesa esaki c’un banda di wowo tapa.
Constitucion
Ta imposibel cu Bikker kier uza e argumento aki, mientras cu su persona mes ta falta respet na loke Constitucion di nos ta determina e derecho di tur ciudadano di nos pais.
Un di e reglanan mas importante y mas grandi cu Constitucion ta prescribi, ta e fundeshi di nos democracia, caminda pueblo tin e derecho sagrado pa eligi pa medio di un proceso electoral cada cuater aña, su propio Gobierno.
Pueblo ta eligi su representantenan di pueblo segun e proceso aki cu Constitucion ta sigura pa nos pueblo y ora cu pueblo papia, tur hende tin cu respeta esaki, hasta esunnan cu a participa den e proceso aki y no a haya e confiansa grandi di pueblo.
Den e proceso electoral aki cu Constitucion ta sigura, partido AVP a logra un total di 33.114 voto pa sali e partido mas grandi di nos pueblo y c’un mandato di 13 asiento manera ta ser prescribi pa e mesun Constitucion cu Bikker ta manda miembronan di AVP bay lesa.
E mandato cu Constitucion ta duna partido AVP pa goberna, ta pa un periodo di cuater aña y ta den e proximo proceso electoral, pueblo di Aruba lo haci uzo di su derecho sagrado un biaha mas pa dicidi si AVP ta digno di bolbe haya e confiansa aki of si un otro partido of esun di Bikker ta haya esaki.
Falta di respet pa nos Constitucion
Lider di AVP, Sr. Mike Eman, den un forma cla y raspa a wordo sosteni pa pueblo di Aruba segun nos Constitucion, pa sigui como Prome Minister di nos pais.
Awor Bikker ta haya ta bon pa lansa un atake “personal” contra di Prome Minister Mike Eman y a sugeri pa Sr. Eman bay bebe koffie cu Gobernador y entrega su retiro como Prome Minister.
Expresionnan cu ta viola loke Constitucion di nos pais ta prescribi y ta asuntonan cu Bikker no por keda sin lesa of compronde di nos Constitucion.
Fraccion di AVP y Gobierno di AVP tin un mandato di pueblo y ta mesun pueblo cu a sostene esakinan, lo dicidi na 2017 si AVP lo sigui na mando of pueblo lo kier mira un cambio.
Pues ora cu Bikker kier hunga pa victima y ta pretende cu AVP ta bay den atakenan personal contra dje y ta grita pa respeta Constitucion di nos pais, su persona ta prome yama pa lesa, compronde y mas cu tur cos, respeta Constitucion di nos pais, y no lesa esaki c’un band’i wowo tapa” sr Jeffrey Kelly ta mustra.
.


text:
Archivo di March, 2012
Cumpleaños Diasabra 31 Maart 2012
Awe ta cumpli un aña mas di bida ARIANDA, bo ta haya felicitación di
mami bo rumanan di henter famia Pena, Arias & Koolman, cu Dios
companabo Semper riba bo caminda, cuidabo di tur cos cu pa Dios su
wowo no ta bon. Pabien di bo amiganan Gisi, Nurien & Enka . No matter
what, you will be always my lovely daughter!!
Mama ta sinti cu e criatura a wordo neglisha pa e chofer, ambulance y docter Daza na Polis
Mucha a sufri golpi den accidente di bus escolar:
ORANJESTAD (AAN) – Diabierna ultimo pa 1.30’ or di atardi, a sosode un accidente di trafico na momento cu un unidad di Arubus escolar a box cu un auto di famia, y varios mucha a haya golpi.
Na redaccion di DIARIO a presenta un mama Maisula Gonzalez, cu su yiu Fabricio Toyo, cu ta un di e muchanan di school pasahero di e bus S-12. E mama a declara cu dos ambulance a bin na e lugar pa atende e pasaheronan di e auto particular, pero nan no a brinda e muchanan ningun control, siendo cu algun di nan tabata keha di dolor den algun parti di nan curpa. E chofer di e bus escolar, cu segun e hobencito a bisa den nos redaccion ta djis a pidi un otro bus y a subi tur mucha pa djis nan bay cas, sin a preocupa mes con nan condicion ta.
Parlamento kier sosten di Den Haag pa Aruba
ORANJESTAD (AAN)* Tweede Kamer kier sa si gobierno ta dispuesto na sostene Aruba awor cu refineria Valero ta bay shut down. Parlamento ta hopi preocupa pa mercado laboral na e isla y e kier sa di Minister Verhagen di Asuntonan Economico kico Den Haag por haci pa Aruba.
Parlamentario Bas Jan van Bochove (CDA), miembro di e comision pa asuntonan den Reino a puntra su mes si gobierno a ofrece Aruba sosten caba. “Mester haya trabao mas pronto posibel pa e trahadornan cu ta perde nan trabao. Nos ta den Reino hunto pa yuda otro.”
Ningun momento Aruba a wordo downgraded den aviacion
Minister Otmar Oduber:
ORANJESTAD(AAN):Un publicacion relaciona cu aviacion mustrando e peliger di degradacion di nos isla a hala atencion di e minister encarga. Den entrevista cu minister Otmar Oduber el a lamenta e publicacion cu tabata tin. E mandatario a splica cu e noticia ta totalmente falso… Ya caba minister Otmar Oduber a notifica e media riba e noticia falso aki pasobra esaki ta un mensahe robes causando daño na e departamento di aviacion civil tambe. Minister a tuma contacto cu e corant en cuestion y ta contento cu di biaha a haya atencion di e corant pa por coregi e eror aki. Dicon e ta importante.
Cu aprobacion unanime den Parlamento, 150 cas di gobierno lo wordo traspasa pa F.C.C.A
Parlamentario Lopez- Tromp a splica
ORANJESTAD (AAN) – Matutino DIARIO a acerca Parlamentario drs. Marisol Lopez- Tromp, tocante un ley cu a wordo aproba pa Parlamento pa e traspaso di 150 cas di gobierno na F.C.C.A.
E ley aki ta carga e sosten di e Parlamentario Independiente, pero tambe a pasa pa decision unanime, aunke a surgi hopi discusion durante e reunion, pasobra mas topico a bin dilanti cu ta toca F.C.C.A, entre otro e parti financiero, e barionan, e famianan, y un cantidad di pregunta mas cu den e reunion a wordo contesta.
“ Di mi parti mi por bisa cu mi a sostene e ley aki. Mi ta kere cu sigur esey ta algo di sostene, mirando e trabao cu F.C.C.A a bin ta haci durante hopi aña, no obstante cual gobierno tey”, Parlamentario Lopez- Tromp a expresa.
Dama cu nan a basha cu acido a wordo transporta pa Medellin
Tin fuerte indicacion cu:
ORANJESTAD (AAN) – Informacion fidedigno cu DIARIO a ricibi ta indica cu e dama cu a haya kemadura serio na su curpa, despues cu un hende muher a basha acido riba dje, a wordo transporta pa Medellin. E hecho cu esaki a sosode den madruga y te den oranan di atardi e hoben a wordo transporta pa Bogota a haci un diferencia y mester a busca un clinica mas specializa pa e tipo di lesion cu e señora tin.
“Polis a hasi un set up contra mi cu droga, pero despues nan ta hasi manera nan no sa di e droga y esaki a desaparece”
Segun Alex Mathew,
*Mathew a bisa cu el a yama polis y nan a nenga di bin busca e heroina na su cas
ORANJESTAD(AAN): Mirando cu segun Alex y Liliana Mathew y nan abogado John Zara, O.M, fiscal y e sistema di corte henter no ta dunando nan un trato husto, nan a manda un protesta pa corte Europeo. Esaki relaciona pues cu e caso di Foxy Lady, cu despues di varios proceso den corte, ta bay sigui riba dia 22, 23 y 24 di Mei. Durante un conferencia di prensa Alex Mathew mes a trece dilanti cu for di prome cu e caso a bin dilanti, el a tende for di dos mucha muher Rusiano, cu a bisa algun otro mucha muher, cu nan ta bezig cu polis ta bin cu un set up pa hasi como si fuera Mathew ta bende y trafica droga.
Presidente di Parlamento drs. Paul Croes cu mensahe na trahadornan/contratistanan di Valero;
ORANJESTAD(AAN):No ta prome bes cu Aruba y Arubianonan ta haya nan mes den un situacion delicado asina. Desde cu Valero a hasi e anuncio di e suspension di operacion, e noticia aki a sa di domina e esfera politico, pero tambe den comercio por sinti e intranquilidad. “Mi mensahe central pa henter nos comunidad, incluyendo comercio, pero en particular na e trahadornan di Valero y e contratistanan den servicio di e refineria ta; Arubianonan semper a sa di sali dilanti, den situacionnan dificil. Mi a tuma nota di un esfuerzo grandi di parti Gobierno di Aruba pa logra yega na un solucion a corto plazo riba e situacion aki. Parlamento na su banda, tambe mi persona como Presidente di e instituto di mas importante di nos pais, ta moviendo diferente contactonan internacional riba nivel politico pa asina logra un solucion concreto.
Abogado Zara ta kere cu su clientenan no ta bay haya un juicio husto
ORANJESTAD(AAN): Abogado John Zara a tende un conferencia di prensa Diahuebs, pa papia di algun desaroyo cu e ta haya preocupante, den e caso yama STREA, cu ta e caso di Foxy Lady, unda e ta abogado di Alex y Liliana Mathew.
Durante e conferencia di prensa el a trece dilanti entre otro cu mirando con cos a bay et ainda, e no ta sinti cu e juicio contra su clientenan riba 22, 23 y 24 di Mei ta bay ta husto.
“Nos sistema judicial no ta actuando legal y corectamente den e comunidad aki y esey bosonan tambe por a tuma nota di dje”.
Comunicado di Ministerio Publico, relaciona cu caso contra e Marinier Hulandes na stuur di e auto den cual dos otro marinier a fayece
ORANJESTAD(AAN): Diabierna DIARIO a ricibi un comunicado di prensa di Ministerio Publico, relaciona cu e accidente riba 9 di Maart, den cual dos Marinier a perde nan bida cerca di Mahuma. Ministerio Publico den su comunicado ta bisa cu nan a traha e comunicado basa riba locual a sali den prensa Hulandes pa loke ta con e Marinier cu ta deteni ta wordo trata y calidad di e prison di KIA. O.M ta splica cu dia 9 di Maart entre 10.30 y 1’or di anochi e accidente a tuma lugar riba e caminda di San Nicolas pa Playa cerca di Mahuma.
E accidente a tuma bida di dos marinier Hulandes, mientras cu un otro a wordo herida seriamente.
Famia a hiba susto di nan bida ora bus a dal frontal den Yaris
ORANJESTAD(AAN):Diabierna atardi alrededor di 2or riba Caya G.F. Betico Croes na altura di Hooiberg Plaza Residence Schoolbus S-12 di Arubus cu number B-67 a dal frontal den un Toyota Yaris cu number A-43055. Segun declaracion di varios testigo un pickup lo a stop dilanti e bus y e chauffeur di e bus bayendo pabou a brake mesora. E brake di e bus a pega cu consecuencia e bus a baha caminda na su man robes y subi contrario impactando frontalmente den e Yaris cu tabata bayendo pariba.
Fiscalnan a troce declaracionnan na fabor di O.M y polis a ofrece testigonan placa y promesa pa declara contra sospechosonan den caso di Foxy Lady
Segun abogado John Zara,
ORANJESTAD(AAN): Diahuebs abogado John Zara a yama un conferencia di prensa, pa e papia tocante un caso di su clientenan Alex y Liliana Mathew, kendenan a wordo acusa di entre otro traficacion humano, labamento di placa y maltrato. Zara a cuminza na bisa cu for di tempo cu el a tuma e caso aki over for di otro abogado y e tabata bay corte, el a ripara cu tabata tin hopi interes pa e caso aki.
Reservanan di divisa netto ta subi
ORANJESTAD (AAN)* Banco Central di Aruba (BCA) ta conclui den su Relato Mensual di Januari 2012 cu e cantidad di placa den circulacion a subi cu Afl. 45,1 miyon te na Afl. 3.203,8 miyon, causa door di un crecemento di Afl. 58,3 den e reservanan di divisa netto (excluyendo diferencianan den revaluacion di oro y reservanan internacional) te na Afl. 1.344,5 miyon na final di Januari 2012. E subida aki a wordo parcialmente mitiga pa un bahada di Afl. 13,2 miyon den e componente domestico di e cantidad di placa den circulacion, atribui na un reduccion di Afl. 17,6 miyon den e transaccionan no relata na credito, principalmente causa door di transaccionan di clearing.
Castigo pa maestro Vito G.,
Acusa di comete actonan inmoral cu muchanan menor di edad, a keda mescos den corte superior
ORANJESTAD(AAN): recientemente Huez di corte superior a duna su veredicto den e caso di apelacion di e maestro si school Vito M.G.
V.G a wordo acusa di comete actonan sexual indebido cu un total di 4 mucha menor di edad. Algun den añanan 2006 y 2007 y otronan di 2008 te cu 2010.


text:
Hopi hende incluyendo fiscal cu awa na wowo den corte
durante tratamento di caso di morto di turista dilanti di Gusto
ORANJESTAD(AAN): Diabierna na corte di husticia a tuma lugar tratamento di e caso unda cu un turista Mericano a perde su bida, ratonan despues cu un bouncer di e establecimento nocturno Gusto, a dal e cu mokete na su cabez.
E bouncer ta R.J.V y Diabierna el a aparece dilanti di huez.
Tabata tin basta hende den sala di corte, incluyendo famia di e persona Mericano cu a perde su bida.
Entre otro su mama y tanta a bula bin Aruba for di Minnesota.
R.V den su declaracion a splica cu door di un problema den Gusto, el a haya su mes ta saca e persona for di e lugar.
E persona aki no a gusta y a cuminza insulta e bouncer.
Segun R.V, e Mericano a bise cu e ta bay kita pan for di boca di su yiunan y R.V a sinti esaki como un menaza.
E Mericano a bay y bin bek.
R.V a splica cu den su experiencia como bouncer, hopi biaha ora un persona wordo saca for di un lugar y nan rabia asina hopi cu nan ta menazabo, e hecho cu nan ta bin bek na e lugar por ta un indicacion grandi di peliger.
Pues ora cu e persona a bolbe, R.V tabata prepara su mes mentalmente pa locual por a sosode.
Ora cu e Mericano a yega bek dilanti Gusto, segun R.V el a wak cu e Mericano su man tabata tras di su lomba.
Ora cu el a wak e Mericano saca su man for di tras di su lomba, el a dal e un mokete mesora, keriendo cu quizas e lo por tabata tin un arma cune.
E Mericano no tabata tin un arma, el a cay abao y dal su cabez.
Despues cu su amigonan a bay cune for di e sitio el a cay un biaha mas, el a drenta den coma y despues el a fayece.
Tratamento di e caso Diabierna tabata uno hopi emocional.
Mama di e victima a haya un chens pa papia den corte y el a expresa e dolor inmenso cu e y e resto di e famia ta sinti pa nan perdida.
E tabata basha hopi lagrima y esaki a pone mayoria hende den sala di corte haya awa na wowo, incluyendo e fiscal.
R.V obviamente kibra emocionalmente tambe tabata basha lagrima ora cu na Ingles el a dirigi su mes na famia di e victima y a expresa cu nunca su intencion tabata pa kita bida di nan ser keri y cu e ta lamenta masha hopi mes locual a sosode.
Fiscal a exigi un castigo incondicional di prison contra R.V di 4 aña y mey y famia di e victima a entrega un demanda contra e bouncer di 29,000 dollar.
Fiscal a pidi huez pa honra e demanda aki.
Despues cu abogado Chris Lejuez a presenta su defensa.
El a pidi huez entre otro pa tene cuenta cu e hecho cu nunca tabata intencion di R.V pa kita bida di e persona y cu el a actua door cu el a sinti su mes menaza.
Huez na final a bisa cu e ta duna su veredicto dia 23 di December.
Famia di e victima a pidi huez tambe si despues di e caso nan por a haya un momento pa papia cu e acusado.
Huez a bisa nan cu ta bon y despues di e caso e famia a papia cu R.V, acompaña pa fiscal, abogado di R.V, abogado di famia die victima y miembronan di seguridad.


text:
June 18, 2014 / Lokal
OM ta spera rapòrt promé ku ougùstùs
...Rapòrt riba kuenta anual 2011 a bai Staten...
Segun direktor Yamil Lasten:
Segun parlamentario Monique Koeyers Felida... EDUKASHON NO TA UN GASTU PERO UN INVERSHON DEN BO KOMUNIDAT Reunion Parlatino (PERU) 2014 komishon edukashon, siensia, kultura i komunikashon
...durante tratamentu di kaso den korte...
Komo ku ta un violashon di lei:
HOPI REKLAMO RIBA KAMINDANAN KU A DRECHA
Algemene Pensioenfonds Curaçao a konstatá.... MASHA POKO TE KASI NIUN AKTIVIDAT DEN EKONOMIA LOKAL Den promé kuartal di 2014
Durante atrako na Cole Bay el a keda seriamente heridá:
Na Brunssum Ulanda:
Ta reklutando donantenan na skolnan sekundario
...segun minister Plasterk na Tweede Kamer...
© 2013-15 Extra - Notisia di Korsou


text:
WILLEMSTAD – Djamars 13 di yanüari 2015, alrededor di 22.40’or Sentral di Polis a dirigí un patruya na un kas den Kaya Barbulètè na Ser’i Mahuma pa un kaso di maltrato.…
For di un investigashon ku polis a realisá a resultá ku e hòmber víktima, di 56 aña di edat, tabatin un diskushon ku su èks pareha, e dama G.C.R., nasé na Kòrsou, di 28 aña di edat. Na dado momentu e dama a manda outo riba e víktima, kende a bula riba tapa di mashin di outo pa skapa su bida. E víktima a sufri kap na kabes i leshon na algun parti di su kurpa. El a keda di bai su dòkter di kas den oranan di mainta. Na e sitio a detené e dama G.C.R. komo sospechoso di maltrato i intento di homisidio. A present’é dilanti un fiskal ouksiliar ku a ordená su enkarselamentu pa mas investigashon.


text:
Archivo di e Categoria ‘General’
ORANJESTAD (AAN): Desde 2014 intentonan ta ser haci pa trece e deporte di Karting back na loke e tabata antes.
Despues di e exitoso 1st International Kart Racing organiza den oranan di anochi na Bushiri Karting na November, awor Aruba Karting Events ta organiza e prome Grand Prix den e cayanan cu ta rondona Talk of The Town y Plaza Turismo.
E salida lo ta dilanti di Talk of the Town y lo core den e cayanan di Vondelaan, Plaza Simon Bolivar, Adriaan Lacle Blvd. y back den LG Smith Blvd.
Diasabra 14 di Maart 2015, cayanan lo worde cera for di 7 am te cu 12 merdia. Mientras cu pa e dia di careda, 15 di Maart 2015, e cayanan lo ta cera desde 9 or di mainta te cu 10 or di anochi.
ORANJESTAD (AAN): Turistanan ta bin Aruba pa goza di trankilidad, relaha, y disfruta di nan dianan di vacacion na un forma suave.
Esaki ta algo cu awe y mañan e turistanan cu ta hospeda na Talk of the Town Hotel lo no goza nada di dje, pasobra un genio a dicidi pa organiza un Grand Prix di Karting riba Linearpark, y tambe full rond di e Hotel.
Con por ta cu full un Hotel ta bay keda henter dia isola, cu caredanan full rond di su tereno? Con turistanan por sali of yega abiertamente cualkier ora di dia, e fin di siman aki? Con por a duna permiso pa esaki tuma lugar ? No a consulta cu e hotel di antemano?
Pa Pader Jairo Maduro:
Trabao ta sigui
ORANJESTAD(AAN): Recientemente Obispo Luis Secco tabata na Aruba riba peticion di Grupo di Siete pa combersa tocante di e discusion cu a surgi entre e grupo cu Pader Jairo Maduro en conexion cu textonan cu menasa cu a Pader Jairo a ricibi for di un miembro di e grupo. Den un reunion mas tempran riba e dia cu Pader Jairo Obispo y e pastoor a acorda cu ta pone un fin na e discusionnan aki cu no ta bon ni pa e pader, ni pa ningun hende, ni pa Iglesia.
E combersacion entre e dos cleronan a bay den un bon ambiente y nan a come lunch hunto merdia. Pader Jairo ta keda cu Parokia di Brazil, unda e tin shete aña caba trahando como pastoor, sirbiendo e comunidad.
Nan ta hala atencion di publico
ORANJESTAD (AAN): Na e mayornan cu a inscribi of ta considera pa inscribi nan yiunan den e programa di Aruba Boot Camp Foundation, Directie Voogdijraad Aruba y Stichting Reclassering en Jeugdbescherming Aruba kier a informa mayornan cu nan no ta aproba ni apoya e programa di Aruba bootcamp foundation.
E motibonan pa e esaki ta cu e programa no ta basa riba ningun metodo certifica of acredita y no ta worde guia door di personanan certifica ni acredita.
Remitido
Ami Gilbert Webb Director di Aruba Bootcamp cu tin 19 aña di Edad y cu ta un Arubiano kier a bisa Minister Douwers, Parlamentarionan, Sociale Zaken cu a bishita nos na Bonaire Club danki un biaha mas pa e Bishita y danki tambe pe sosten y confianza. Y tras di esaki mi kier pidi publicamente na Voogdijraad, Reclasering, Fundacion Sostenemi y tur otronan cu ta papiando malo di mi Fundacion pa STOP. Paso kibra boso no ta bay Kibra Aruba Bootcamp cu boso negativismo.
E Fundacion aki no ta mi fundacion so mas sino cas di tur nos hubentud, nos muchanan cu ta aki den cu a drenta y ta sigui drentando pa un cambio di nan Bida. Anos no por yuda cu nos ta hayando mayornan ta bati na nos porta pa yudansa pa nan yiunan enbes di bay cerca boso mas. Nos ta dedica nos mes na cada mucha, nos ta siña nan Norma, Balor, Disciplina, Respet, Lealtad for di nos curason. Nan no ta falta nada den e centrum. Nos tin nos lidernan cu ta train nos muchanan. Nos tin nos programa hinca den otro. Poco poco nos ta bay ta perfeccionando.
ORANJESTAD(AAN): Despues di un trayecto basta largo diabierna atardi dr. Mary Ann Curet di Directie Financiën, mr. Esther Spaans di DWJZ y drs. mr. Minister Arthur Dowers a haci entrega di e presupuesto 2015 na Minister di Finanzas, Mr. Angel Bermudez.
For di prome di September 2014 Minister Bermudez a haci entrega di e concepto di presupuesto 2015, sin embargo tumando na cuenta e procedura cu a entama a base di e conseho di Cft pa traha un presupuesto supletorio 2014, e mandatario di finanzas a dicidi di manda busca e concepto di 2015 back pa asina revisa esaki un biaha mas y haci adaptacionnan necesario.
Drs. Mervin Wyatt-Ras:
ORANJESTAD (AAN): Diahuebs Parlamentarionan di fraccion di AVP a haci un bishita na e proyecto di Bootcamp cu ta situa den Club Boneriano. Na e ocasion aki nan a ser recibi door di e comisario di grupo, señora Astrid Vries y sr. Gilbert Webb.
Por a tuma nota cu tin 22 hoben interna a base voluntario door di nan mayornan. Un parti di e hobennan ta bay school y un otro parti door di un of otro motibo, p.e. uzo di droga, a ser kita for di school. Tin un grupo cu despues di school ta pasa tempo den e facilidad y ta bay drumi na cas.
Pader Jairo Maduro:
ORANJESTAD(AAN): “Ami no ta interesa pa sigui discuti cu ningun hende,” Pader Jairo a expresa den un entrevista, unda cu el a splica tur locual a transcuri despues di e reunion y tocante di e desapunto grandi cu Obispo a expresa ora el a haya sa. Pader Jairo a bishita e director di Solo di Pueblo, kende a bisa cu e no tabata mucho na haltura tocante di e articulo. E articulo di Koolman tabata pa desprestigia Pader Jairo, splicando cu Obispo a pone na straf, a pon’e den un skina, cual no ta cuadra cu berdad, e pastoor a splica. Obispo ta desapunta y descontento cu e acuerdo a wordo kibra, no pa e miembronan di Grupo di Siete, pero pa Mimi Koolman di Radio Bo Guia, kende a haci e cos iresponsabel di pone informacion eroneo eyfo, Maduro a expresa. E ta un falta grandi di respet pa Obispo cu e señora no por a tene su mes na su palabra y a maluza e ocacion.
Pa Obispo esaki tabata un perdemento di tempo pasobra e bon boluntad no a luci, pero mas bien e mal boluntad y mal intencion a bin dilanti cu e expresionnan den e articulo den corant.
ORANJESTAD (AAN) – E cantante di Curacao señor Ced Ride, a hiba palabra den conferencia di prensa, relaciona cu e Concierto ABC, cu lo tuma lugar den Cas di Cultura e fin di siman aki.
“ Mi ta sinti mi halaga ora cu sra. Ruby a bay Curacao papia cu mi over di Mi Cutisa, y mi a intercambia cune. Ora cu el a splica mi kico Mi Cutisa su obhetivo ta, mi a splica sra. Ruby cu mi tin un fundacion cu yama ‘Fundacion Ced pa semper’ cu ya tin diescinco aña.
Nos ta traha na bienestar di grandinan y hubentud, y den henter e combersacion, e reflexion riba pakico mi a sugeri pa Aruba, Curacao y Bonaire bin hunto (ABC) ta, simplemente, pasobra den pasado e gobierno di Curacao (Antiyas), a duna mi e encargo na 2001-2001 pa mi organiza y ta e coordinador general di e celebracion di e ‘Festival del Fuego: fiesta del Caribe’ na Santiago de Cuba. En total mi a logra compila 800 miembro entre Aruba, Bonaire, Curacao y Isla Ariba, cu a bay participa den e festival”, sr. Ced Ride a relata.
ORANJESTAD (AAN): E compromiso pa yega den tur skina di nos isla ta algo cu Prome Minister Mike Eman ta mantene fuerte den su agenda. Diahuebs mainta, e mandatario a dedica na bishita habitantenan di Cura Cabay Zuid, for di unda el a sali merdia satisfecho despues di a comparti y brinda un sosten adicional.
Manera ta costumber den e actividad di Accion di Bario, Minister President Mike Eman tabata compaña pa ekiponan di Serlimar, GKMB y FCCA, entre otro. E ultimo aki tabatin un funcion esencial, mirando cu e compleho di edificio di apartamento ta un proyecto di y bou maneho di e fundacion.
Diasabra y Diadomingo awor:
ORANJESTAD (AAN) – Diahuebs di e siman aki, a tuma lugar un conferencia di prensa organiza pa Mi Cutisa, den Cas di Cultura, en conexion cu nan Concierto cu lo tuma lugar diasabra 14 y diadomingo 15 di Maart awor, na honor di nos dia nacional Himno y Bandera.
A hiba palabra e damanan: Jennifer Bermudez, boluntario di Fundacion Mi Cutisa; Ruby Eckmeyer miembro di FMC, e artista invita for di Curacao sr. Ced Ride, nos gran cantante Jossy Brokke, y Joan Hart, miembro di Cas di Cultura.
Sra. Jennifer Bermudez, cu tin e rol di MC durante e Concierto, a duna inicio na e conferencia di prensa expresando cu e siman aki ta hopi special pa e fundacion como cu e ta un siman di cultura celebrando nos Dia di Himno y Bandera y alavez e di diez aniversario di Fundacion Mi Cutisa.
ORANJESTAD (AAN): Departamento di Enseñansa Aruba (DEA) ta informa cu e “buki blauw”, esta “Vocabulario Ortografico di Papiamento” ta obtenibel na Plaza Book Shop, Van Dorp y Bruna.
Vocabulario Ortografico di Papiamento ta un lista cu ta contene mas cu 17.000 palabra. Meta di e publicacion aki ta pa yuda e uzado ora e kier sa con pa skirbi palabra segun e ortografia di Aruba. E vocabulario ta inclui palabra cu ta worde uza tur dia, pero tambe algun palabra di antaño, nomber di mata cu pisca y algun nomber geografico.
ORANJESTAD (AAN): A cuminsa observa dia mundial di derecho di consumido dia 15 di maart 1983. Manera proponi pa Anwar Fazal, e evento aki a keda estableci pa e organizacion “Consumers International”. Anwar Fazal naci 15 di juli 1941 na Malaysia ta un activista di medio ambiente cu educacion den economia y educacion. Na 1988 el a ricibi e premio “Global 500” duna pa United Nations Environment Programme pa su trabao riba consumido y medio ambiente.
E organizacion di “Consumers International” ta un organizacion estableci na 1960 cu meta pa actua como un bos autonomo pa tur consumido. E proposito di Dia Mundial di Derecho di Consumido ta pa promove derecho di e consumido di producto y servicio global. Cada aña e dia ta enfoca riba un tema y slogan. E aña aki e tema ta enfoca pa hisa conscientisacion den formanan alternativo pa sostene dietanan saludabel den medio oriente.
Vocero di KWF Aruba drs. Lelicia Tromp:
ORANJESTAD (AAN): Recientemente a tuma lugar e charla tocante cancer di pancreas y cancer di colon organiza door di Koningin Wilhelmina Fonds Aruba. Vocero di KWF Aruba drs. Lelicia Tromp a splica cu e fundacion a cumpli 54 aña di existencia e aña aki. Aparte di duna sosten na pashentnan di cancer y nan famia, un di e metanan principal di e fundacion ta e aspectonan di prevencion y concientisacion.
Tin centenares di tipo di cancer y tin cierto factornan di riesgo cu nos tur mester tene cuenta cu nan. cancer no ta un topico agradabel y hopi biahah hendenanta evita di papia di dje te na momento cu e enfermedad aki toca na nan porta.
Dr Edgar Caceres, Gastriontologo:
ORANJESTAD (AAN): Durante e charla di Koningin Wilhelmina Fonds Aruba, dr Edgar Caceres kende ta un gastriontologo, tambe tabata un di e oradornan. El a splica kicota algun di e simptomanan cu un hende por haya si e tin cancer di pancreas. Algun simptomanan ta dolor, dolor na boca di stoma y si e cancer ta den un estado mas avansa tambe lo bin simptomanan fisico manera wowo geel, orina scur y un ‘af’ mas blanco cu normal.
E dokter a sigui splica cu e cancer di pancreas ta plama via tres caminda. E prome ta local, pues banda di e pancreas mes. Tambe e por crece bay den e sistema limfatico, esta den e lymfekliernan. E di tres forma di disiminacion ta via sanger. Aki e consecuencianan por bay hopi leu, te na e higra of e pulmonnan.